cyanic-selkie/wikianc huggingface dataset:
རྔོག་བློ་ལྡན་ཤེས་རབ་
རྔོག་བློ་ལྡན་ཤེས་རབ།
རྔོག་ལོ་ཙྰ་བ་བློ་ལྡན་ཤེས་རབ། བོད་ཀྱི་ལོ་རྒྱུས་ཐོག་སྐད་གྲགས་ཡོད་པའི་ལོ་ཙྰ་བ་ཆེན་པོ་ཞིག་སྟེ།  བོད་ཀྱི་རབ་བྱུང་དང་པོའི་ས་ཕག（༡༠༥༩）ལོར་འཁྲུངས་ཤིང་།  རབ་བྱུང་གཉིས་པའི་ས་གླང（༡༡༠༩）ལོར་སྐུ་གཤེགས།  རྔོག་ནི་རུས་མིང་ཡིན་ཞིང་རྔོག་ལོ་ཙྰ་བ་ལེགས་པའི་ཤེས་རབ་ཀྱི་གཅུང་པོ་ཆེ་ཆུང་བཞིའི་ནང་ནས་གསུམ་པ་ཆོས་སྐྱབས་ཀྱི་སྲས་ཡིན།  ཆུང་དུས་སྐུ་ངལ་ཤིན་ཏུ་ཆེ་བས་དགུང་ལོ་བཅུ་བདུན་སྐབས་ཁུ་བོ་རྔོག་ལེགས་པའི་ཤེས་རབ་ཀྱི་དྲུང་དུ་བྲོས་ནས་ལོ་གཅིག་ཙམ་བཞུགས།  དེའི་ཕྱི་ལོ་ཁུ་བོས་བཀའ་སློབ་དང་མཐུན་རྐྱེན་གནང་སྟེ་རྒྱ་གར་དུ་སློབ་གཉེར་ལ་བརྫངས་པ་ལྟར་མངའ་རིས་བརྒྱུད་ནས་རྒྱ་གར་དུ་བྱོན་པའི་ལམ་གྲོགས་སུ་རྒྱ་གར་དུ་ཆོས་སློབ་པར་ཕེབས་པའི་ལོ་ཙྰ་བ་བཙན་ཁ་བོ་ཆེ།  ཁྱུང་པོ་ཆོས་བརྩོན།  རྭ་ལོ་ཙྰ་བ།  གཉན་ལོ་ཙྰ་བ་རྣམས་མཉམ་དུ་བྱུང་།  རྒྱ་གར་ཡུལ་དབུས་དང་ཁ་ཆེ་བཅས་སུ་ལོ་བཅུ་བདུན་རིང་མདོ་དང་།   སྔགས།  སྒྲ་རིག་པ།  ཚད་མ་རིག་པ་སོགས་ལ་དཀའ་སྤྱད་འབད་བརྩོན་བློ་ཡུལ་དུ་མི་ཤོང་བ་གནང་ནས་སྦྱངས་པ་མཐར་ཕྱིན་ཏེ།  དགུང་ལོ་སོ་ལྔ་པ་རབ་བྱུང་དང་པོའི་ཆུ་སྤྲེལ（༡༠༩༢）ལོར་བོད་དུ་ཕྱིར་ཕེབས།  ཚད་མ་རིག་པ་དང་པར་ཕྱིན་སོགས་གཞུང་རིགས་མི་འདྲ་བ་སྟོང་ཕྲག་ཁ་ཤས་རྒྱ་གར་སྐད་ནས་བོད་སྐད་དུ་བསྒྱུར་བར་མཛད་པས།  བོད་ཀྱི་ལོ་ཙྰ་བའི་ནང་ནས་གཞུང་བསྒྱུར་མང་ཤོས་དང་མཁས་ཤོས་ཡིན།  འོན་ཀྱང་ང་རྒྱལ་དང་ཁེངས་སེམས་མི་གནང་བར་སྔོན་བྱོན་བོད་ཀྱི་ལོ་ཙྰ་བ་མཁས་པ་ཉི་ཟླ་ལྟ་བུའི་དྲུང་ན་རང་ཉིད་རྒྱུ་སྐར་ཆུང་ངུ་ཞིག་གི་གྲས་སུ་ཚུད་པ་ཙམ་ཡིན་ཞེས་གསུངས།  ཆོས་གསུངས་པ་ལ་ཤིན་ཏུ་མཁས་པས་ཆོས་ཐེངས་རེ་གསུང་དུས་ཉན་མཁན་ཁྲི་ལྷག་དང་ཉུང་མཐར་སྟོང་ཕྲག་ལས་མི་ཉུང་བ་འདུས།  ཟུར་ཁྲིད་ཀྱི་འཆད་ཉན་བྱེད་ཐུབ་པའི་སློབ་མ་རྐྱང་པ་ཡང་ཆིག་སྟོང་བརྒྱད་བརྒྱ་ཙམ་ཡོད་ཟེར།  དགུང་ལོ་ང་གཉིས་པ་ལ་སྐུ་གཤེགས།  འདིའི་ལོ་རྒྱུས་ཅུང་ཟད་རྒྱས་པ་ཉི་ཐང་སྤྲུལ་སྐུ་ངག་དབང་གཞོན་ནུས་མཛད་པའི（གསང་ཕུའི་དཀར་ཆག）གསལ། ༼དུང་དཀར་ཚིག་མཛོད་ཆེན་མོ་༽ནས་བཏུས།
མངོན་པ་གོང་འོག་གཉིས་
མངོན་པ་གོང་འོག་གཉིས།
འཕགས་པ་ཐོགས་མེད་ཀྱིས་མཛད་པའི་《མངོན་པ་ཀུན་བཏུས》མངོན་པ་གོང་མ་དང་། སློབ་དཔོན་དབྱིག་གཉེན་གྱིས་མཛད་པའི་《མངོན་པ་མཛོད་》མངོན་པ་འོག་མར་འཇོག་པ་ཡིན། ༼དུང་དཀར་ཚིག་མཛོད་ཆེན་མོ་༽ནས་བཏུས།
ཐའི་ལེན།
ཐའི་ལེན་ངམ་ཐའེ་གོ་ནི་ཨེ་ཤེ་ཡ་ཀྱི་རྒྱལ་ཁབ་ཡིན། དེའི་རྒྱལ་ས་ནི་པན་ཀོག་་རེད།
ཁ་ན་ཌ།
ས་ཁམས།
ཁེ་ན་ཏ་ཡི་ས་ཁམས་ནི་ས་ཆ་རེ་རེ་མི་འདྲ་སྟེ། ནུབ་ཕྱོགས་ཀྱི་ཨལ་ཕབ་རི་རྒྱུད་ཀྱི་ས་ཁུལ་ནི་མཐོན་པོ་ཡོད་པ་དང་། དཀྱིལ་གྱི་རྩྭ་ཐང་དང་སྤང་ལྗོངས་ཁོད་སྙོམས་པ། ཤར་དུ་གནའ་བོའི་འགེབ་སྲུང་བྲག་རྡོ་དག་ཡོད། ཁེ་ན་ཏའི་ནང་དུ་འཛམ་གླིང་སྟེང་ཆེས་མཐའ་མ་དང་གནོད་སྐྱོན་མ་ཐེབས་པའི་བྷོ་རེལ་ནགས་ཚལ་འགའ་ཤས་ཡོད། ཧ་སན་མཚོ་ཁུགས་ཀྱི་མཐའ་འཁོར་དུ་གནའ་བོའི་ས་ཁམས་རིག་པའི་དུས་རབས་སྔོན་གྱི་གཞུ་དབྱིབས་བྲག་རྡོ་མང་པོ་ཡོད་པའི་ས་ཁྱོན་ཆེན་པོ་ཞིག་ཡོད། དེ་ཡིས་ཁེ་ན་ཏའི་ས་ཁྱོན་གྱི་གསུམ་ཆ་གཅིག་ལྷག་བཟུང་ཡོད་ལ་ཁེ་ན་ཏའི་འགེབ་སྲུང་ལྟ་བུ་ཡིན། དེ་ནི་མཚོ་མོ་དང་འདམ་རྫབ། འདམ་གཞུང་། ཤིང་སྡོང་། བྲག་རྡོ་བཅས་འཛོམས་པའི་ས་ཆ་ཁྱད་པར་བ་ཞིག་ཡིན། འདི་དག་གི་དབང་གིས་གནས་དེའི་ས་བབ་ཆགས་ཚུལ་ཧ་ཅང་ཉེན་ཁ་ཅན་ཞིག་ཡིན་པས། དེ་བརྒལ་ནས་རྒྱལ་ཁབ་ནང་དུ་འགྲོ་བ་ཧ་ཅང་གིས་དཀའ་ལས་ཁག་པོ་ཡིན། ཁེ་ན་ཏའི་ནང་དུ་འཛམ་གླིང་གི་མཚོའི་བརྒྱ་ཆ༦༠ཡོད།
སྐད་རིགས།
དེང་སྐབས་ཁེ་ན་ཏའི་མི་བརྒྱ་ཆ༢༥ཙམ་གྱིས་ཧྥ་རན་སིའི་སྐད་ཡིག་ཁོ་ཚོའི་སྐད་ཡིག་དང་པོ་རུ་བཞག་ནས་བཤད་ཀྱིན་ཡོད། མི་མང་པོ་ཞིག་གིས་ཧྥ་རན་སིའི་སྐད་དང་དབྱིན་ཇིའི་སྐད་གཉིས་ཆ་བཤད་ཤེས། ཧྥ་རན་སི་ཁེ་ན་ཏའི་མི་མང་ཤོས་ཁེའུ་བྷེ་ཁི་ཞིང་ཆེན་ནང་འཚོ་སྡོད་བྱེད་ཀྱིན་ཡོད་ཀྱང་། ཁེ་ན་ཏའི་ས་ཆ་གཞན་དུ་ཧྥ་རན་སིའི་སྐད་བཤད་མཁན་གྱི་སྤྱི་ཚོགས་ཁག་དང་མིའང་ཡོད། དཔེར་ན། བྷི་རན་སི་ཝེ་ཁི་གསར་པའི་ཞིང་ཆེན་གྱི་མི་བརྒྱ་ཆ༤༠དང་མ་ནེ་དོ་པཱ་ཞིང་ཆེན་གྱི་མི་བརྒྱ་ཆ༢༠ཡི་རྒྱབ་ལྗོངས་ཧྥ་རན་སི་ལ་འབྲེལ་བ་ཟབ་མོ་ཡོད་པ་དང་། ཁེའུ་བྷེ་ཁི་ལ་ས་མཚམས་གཙོ་བོ་སྦྲེལ་ཡོད་པའི་ཨོན་དེ་རིའོ་ནང་དུ་མི་ཁག་ཅིག་ཡོད།
ཐའེ་ཝན།
རྒྱ་ཡིག་དང་ཉི་ཧོང་ཡིག་ཏུ་台灣དང་臺灣 རྒྱ་ཡིག་སྟབས་བདེ་མར་台湾 དབྱིན་ཡིག་ཏུ་Taiwan རྒྱ་ནག་མི་སེར་གསེར་ལྡན་རྒྱལ་ཁབ་གྱི་རྒྱལ་ཤུལ་ཡིན་པ་དང་། ད་ལྟ་རྒྱ་ནག་རིག་གནས་དངོས་མའི་ཤུལ་འཛིན་ས་ལྟ་བུ་ཆགས་ཡོད། གྲོང་ཁྱེར་ཆེ་ཤོས་ནི་ཐའེ་ཕེའི་Taipeiཡིན།
ས་ཁམས།
ཐེ་ཝན་ནི་གླིང་ཕྲན་རྒྱལ་ཁབ་བམ་ས་ཁུལ་ཞིག་ཡིན་པ་དང་ཞ། ས་ཁམས་རིག་པའི་བཤད་ཚུལ་བཟུང་ན་དེ་ནི་ཀྲུང་གོའི་སྐམ་ས་ཆེན་པོའི་མུ་འབྲེལ་ས་ཆད་གླིང་ཕྲན་ཞིག་ཡིན་པར་འདོད།  ཐེ་ཝན་ནི་ཡ་གླིང་གི་ཁྲོད་ཀྱི་ཤར་ཕྱོགས་སུ་གནས་ལ།   སྐམ་ས་ཧྲིལ་བོ་ཞི་བདེ་རྒྱ་མཚོ་ཆེན་མོས་བསྐོར་ཡོད།  དེའི་ཉེ་འབྲེལ་རྒྱལ་ཁབ་ཁག་ནི་ཀྲུང་ཧ་མི་དམངས་སྤྱི་མཐུན་རྒྱལ་ཁབ་དང་།  ཉི་ཧོང་།  ཧྥེ་ལི་ཕེན་སོགས་ཡིན།  ཐེ་ཝན་གྱི་རང་བྱུང་ཁོར་ཡུག་ནི་རྒྱ་མཚོ་རང་བཞིན་ཅན་གྱི་ཚ་ཁུལ་ཞོལ་མ་ཡིན་སྟབས།  དུས་བཞིའི་ཁྱད་པར་མི་གསལ་བ་དང་།  ཞིང་ཏོག་དང་འབྲས་སོགས་འཚོ་བའི་ཐོན་སྐྱེད་བྱེད་ཡོད།
གནམ་མཚོ་ཕྱུག་མོ།
མཚོ་ནང་དུ་གླིང་ཕྲན་མང་པོ་ཡོད། ངག་རྒྱུན་ལ་མཚོ་འདི་སྔོན་མཁའ་འགྲོ་མ་ཡེ་ཤེས་མཚོ་རྒྱལ་སྒྲུབ་པ་ལ་བཞུགས་སྐབས། བོན་པོས་གསེར་བཙོ་མ་ཞོ་གང་འཕངས་པ་མཚོར་བསྒྱུར་བ་ཡིན་ཟེར།
མངོན་མཚན་མུ་ཏིག་སྤྱོད་པ་དང་བྲལ་བ་
མངོན་མཚན་མུ་ཏིག་སྤྱོད་པ་དང་བྲལ་བ།
བོད་འདིར་མངོན་གསལ་དོད་པོའི་སྒོ་ནས་ཕྱི་པ་མུ་སྟིགས་པའི་ལྟ་བ་འཛིན་མཁན་མེད་ཀྱང་། མུ་སྟེགས་པའི་ལྟ་བ་དང་སྤྱོད་པ་ཕྱོགས་འདྲ་བ་འཛིན་མཁན་མང་པོ་ཡོད་པ་ཞེས་པའི་དོན། ༼དུང་དཀར་ཚིག་མཛོད་ཆེན་མོ་༽ནས་བཏུས།
ཉི་ཧོང་།
ས་ཁམས།
ཉི་ཧོང་ནི་ཀྲུང་གོའི་མཚོ་ངོགས་ལས་རིང་དུ་གྱེས་པའི་ནུབ་ཞི་བདེ་རྒྱ་མཚོའི་གླིང་ཕྲན་ཁག་ཅིག་གིས་གྲུབ་ཡོད། དེའི་ཆེས་ཆེ་བའི་གླིང་ཕྲན་བཞི་ནི་ཧོན་ཞུས་དང་། ཧོ་ཁེ་དོ། ཞིས་ཁོ་ཁུས། ཁུས་ཞོའུ་བཅས་ཡིན་ལ་ཁྱོན་གླིང་ཕྲན་ཆུང་བ་དྲུག་སྟོང་ཙམ་ཡོད། ཉི་ཧོང་རྒྱ་མཚོ་དང་ཤར་ཀྲུང་གོའི་རྒྱ་མཚོ་ཡིས་ཉི་ཧོང་ནི་ཨེ་ཤེ་ཡའི་གླིང་ལས་ལོགས་སུ་དབྱེ་ཡོད། ཧོན་ཞུས་ནི་ཉི་ཧོང་སྐད་དུ་སྐམ་ས་ཞེས་པའི་དོན་དང་ཆེས་ཆེ་བའི་གླིང་ཕྲན་ཡིན། ཧོ་ཁེ་དོ་ནི་ཧོན་ཞུས་ཀྱི་བྱང་ཕྱོགས་གླིང་ཕྲན་དང་། ཁུས་ཞོའུ་ནི་ཧོན་ཞུས་ཀྱི་ནུབ་ཕྱོགས་གླིང་ཕྲན། ཞི་ཁོ་ཁུས་ནི་ཧོན་ཞུས་ཀྱི་ལྷོ་ནུབ་གླིང་ཕྲན་ཡིན།
འཇམ་དཔལ་བསྟོད་པ་བྱིན་རླབས་གཏེར་ཆེན།
༄། འཇམ་དཔལ་བསྟོད་པ་བྱིན་རླབས་གཏེར་ཆེན་བཞུགས།
ཨོཾ། སྐུ་མཆོག་འཇམ་དཔལ་གཞོན་ནུར་ཕྱག་འཚལ་ལོ།།
སྙིང་རྗེའི་གཞུ་ཆེན་འཆང་ལ་ཕྱག་འཚལ་ལོ།།
མངོན་སུམ་ཚད་མ་བཞི་
མངོན་སུམ་ཚད་མ་བཞི།
དབང་པོའི་མངོན་སུམ་གྱི་ཚད་མ། རང་རིག་མངོན་སུམ་གྱི་ཚད་མ།  ཡིད་ཀྱི་མངོན་སུམ་གྱི་ཚད་མ།  རྣལ་འབྱོར་མངོན་སུམ་གྱི་ཚད་མ། ༼དུང་དཀར་ཚིག་མཛོད་ཆེན་མོ་༽ནས་བཏུས།
མངོན་སུམ་བཞི་
མངོན་སུམ་བཞི།
དབང་པོའི་མངོན་སུམ།  ཡིད་ཀྱི་མངོན་སུམ།  རང་རིག་མངོན་སུམ།  རྣལ་འབྱོར་མངོན་སུམ་མོ། ༼དུང་དཀར་ཚིག་མཛོད་ཆེན་མོ་༽ནས་བཏུས།
ཁམས་ཀྱི་གླ་བ་རྐང་གཅིག་གི་སྨོན་གསོལ།
༄། ཁམས་ཀྱི་གླ་བ་རྐང་གཅིག་གི་སྨོན་གསོལ་འདི་ན་དགེ།
རྔ་ཤང་
རྔ་ཤང།
རྔ་དང་ཤང་ལིང་། རྔ་ནི་རོལ་མོའི་བྱེ་བྲག་བཅོ་བརྒྱད་ཀྱི་ནང་དུ་བཤད་པ་ལྟར་རིགས་མི་འདྲ་བ་མང་དུ་ཡོད་ཅིང་།  ཤང་ལིང་ནི།  བར་ཁམས་ཁུལ་དུ་རས་པ་དང་། བྲོ་འཁྲབ་སྐབས་འཁྱེར་བའི་གློག་ཞུའི་ཁེབས་དང་འདྲ་བ་ཞིག་གི་དཀྱིལ་དུ་རྡུང་བྱེད་ཀྱི་ལྕེ་འཕྱང་འཕྲུལ་དུ་བསྒར་བ་དེ་ཡི་རྒྱབ་ཀྱི་ཡུ་བ་ནས་ལག་པ་གཡས་པས་བཟུང་སྟེ་འཁྲོལ་དགོས་པ་ཞིག། ༼དུང་དཀར་ཚིག་མཛོད་ཆེན་མོ་༽ནས་བཏུས།
རིག་འཛིན་གདུང་སྒྲུབ་ལས་བྱུང་བའི་རྒྱུན་བཤགས།
༄། རིག་འཛིན་གདུང་སྒྲུབ་ལས་བྱུང་བའི་རྒྱུན་བཤགས་ནར་མ་བཞུགས།
རྩ་བའི་དམ་ལས་འགལ་གྱུར་མཐོལ་ཞིང་བཤགསཿ
དང་ལེན་ལ་སོགས་ཡན་ལག་དམ་ཚིག་ཀུནཿ
རྨ་ཆུ།
རང་རྒྱལ་གྱི་ཆུ་ཀླུང་ཆེན་པོ་ཨང་གཉིས་པ་རྨ་ཆུ་དེའི་སྤྱིའི་རིང་ཚད་ལ་སྤྱི་ལེ་ལྔ་སྟོང་བཞི་བརྒྱ་དྲུག་ཅུ་རེ་བཞི་ཡོད་པ་དང་། དེ་ནི་མཚོ་སྔོན་ཞིང་ཆེན་དཀྱིལ་རྒྱུད་ཀྱི་རི་བོ་བཱ་ཡན་ཧ་རི་ནས་མགོ་ཐོན་ཏེ། ཐོག་མར་ནུབ་ནས་ཤར་དུ་འབབ་ཅིང་། དེ་ནས་སི་ཁྲོད་ཞིང་ཆེན་དང་། ཀན་སུའུ་ཞིང་ཆེན་གཉིས་ཀྱི་འབྲེལ་མཚམས་ནས་འགག་འཕྲང་དོག་པོ་བརྒྱུད་དེ་འཁྱོག་པོར་བྱང་ཕྱོགས་ཀྱི་ས་བབས་ཅུང་དམའ་བ་ནས་འབབ་ཏེ་ཉིང་ཧྭ་ཧུ་རིགས་རང་སྐྱོང་ལྗོངས་བརྒྱུད་ནས་ནང་སོག་རང་སྐྱོང་ལྗོངས་ཀྱི་མངའ་ཁོངས་སུ་སླེབས་པ་དང་ཡིན་ཧྲན་རི་བོས་འགྲོ་ལམ་བཀག་པས་ཐོག་མར་ཤར་ཕྱོགས་སུ་འཁྱོག་ཡོད་པ་རེད། དེ་ནས་ལྷོ་ཕྱོགས་སུ་འཁྱོགས་ཏེ་ཧྲའན་ཤིས་ཞིང་ཆེན་དང་ཧྲེན་ཤིས་ཞིང་ཆེན་གྱི་བར་ས་དཀར་མཐོ་སྒང་གི་འགག་འཕྲང་ཧ་ཅང་དོག་ས་ནས་དྲག་ཏུ་རྒྱུགས་ཅིང་ཧྲའན་ཤིས་ཞིང་ཆེན་གྱི་ཐུང་ཀོན་ལ་སླེབས། དེ་ནས་ཆིན་ལིང་རི་བོས་འགྲོ་ལམ་བཀག་པས་སླར་ཡང་ཁ་ཤར་ཕྱོགས་སུ་གཏད་ནས་ཧོ་ནན་ཞིང་ཆེན་ལ་འབབ་ཏེ་སན་མན་ཞའི་སྒོ་གསུམ་འགག་འཕྲང་ནས་དལ་པོར་འབབ་ཏེ་ཧྲན་ཏུང་ཞིང་ཆེན་བརྒྱུད་ནས་ཤར་ཕྱོགས་ཀྱི་པོ་ཧེ་རྒྱ་མཚོ་ཆེན་པོ་འབབ་བཞིན་ཡོད་པ་རེད། རྨ་ཆུ་ཆུག་པ་གསུམ་དུ་རྩི་ཚུལ་ནི། དེ་ཡང་བཱ་ཡན་ཧ་རིའི་ཁ་ཚུར་བལྟའི་ཆུ་རྣམས་རྨ་གཡང་ཕྱུགས་མོའི་གཞུང་དུ་འབབ་པ་རྣམས་རྨ་ཆུའི་མགོ་ཡིན་ལ། དེ་ནས་ལྷོ་ངོས་སུ་འབབ་པ་གཉན་པོ་གཡུ་རྩེའི་གཡོན་ནས་ཐོན། རིམ་གྱིས་བྱང་དུ་འཁྱོག་པ་དཀར་དབུར་རྐ་ཆུང་དང་། ཚ་གན་པེ་ཤིང་གི་མདུན་ནས་དམེ་ཆུ་འདྲེས་ཏེ་ནུབ་ངོས་དྲང་པོར་བགྲོད་པའི་ཁུག་སོ་གཅིག  གཤི་མདོ་དང་རྩེ་མདོར་གཤི་ཆུ་དང་རྩེ་ཆུ་འདྲེས་ཤིང་། ར་རྒྱ་ནས་སླར་ཡང་བྱང་དུ་འབབ་པ་འབལ་མདོ་ནས་ཤར་ངོས་དྲང་པོར་འབབ་པའི་ཁུག་སོ་གཅིག་ལོ་ཀྱ་ཏུན་ངོས་ནས་བྱང་དུ་འཁྱོག་པ་རིམ་གྱིས་ཤར་དུ་རྒྱ་ནག་ཞིང་ས་བཅུ་གསུམ་གྱི་ནང་ཚན་ལན་ཇུའི་མཁར་མོ་ཆེའི་མདུན་ལ་བརྒྱུད་ནས་སོག་ཡུལདུ་འབབ་པའི་ཁུག་སོ་གཅིག་བཅས་ཁུག་སོ་གསུམ་དུ་གྲགས་སོ། །
ཆབ་འོག་ནས་ཕྱུང་
ཆབ་འོག་ནས་ཕྱུང་།
རབ་ཏུ་བྱུང་བ་རྣམས་དམག་ཁྲལ་དང་། ལས་ཁྲལ། དཔྱ་ཁྲལ་སོགས་རྒྱུགས་མི་དགོས་པར་མངའ་འབངས་ཀྱི་གྲལ་ནས་བཏོན་ཏེ་ཆོས་བྱེད་རྒྱུར་བློ་བདེ་བག་ཕེབས་སུ་གནས་ཆོག་པ་བྱས་པ་སྟེ་དམིགས་བསལ་གནང་བ།
དངོས་བྱུང་གི་གཏམ་རྒྱུད་ཚན་པ་ལྔ། (སྒྲུང་རྩོམ) བེ་རི་འཇིགས་མེད།
དངོས་བྱུང་གི་གཏམ་ཚོགས་ཚན་པ་ལྔ༌།
གསེར་མཁར་རུ་ཁག་ལྔ་པ་བེ་རིའི་ངལ་རྩོལ་བ་པདྨ་འཚོས་རང་གི་བུ་ལ། ཁྱོད་སོང་ནས་རུ་ཁག་འགོ་འཁྲིད་ཅཱ་ཅིང་ལ་ཨ་མ་ན་གི་འདུག་ཉིན་གུང་རྒྱབ་ནད་དགོངས་གནང་རོགས་ཞུས་ཤོག ཨ་མ་ན་ནས་ཡོས་བརྔོ་དགོས་ཀྱི་འདུག་ ཅེས་མངགས། བུ་འགོ་འཁྲིད་སར་སོང་ནས་ ཨ་མ་ཉིན་གུང་རྒྱབ་ནད་དགོངས་གནང་རོགས། ཡོས་བརྔོ་དགོས་ཀྱི་འདུག ཅེས་ཇི་མ་ཇི་བཞིན་ལབ།
གསུམ། སླུ་བྲིད།
རྨ་བྱ་ཁ་འབབ།
རྨ་བྱ་ཁ་འབབ་ནི་ཁ་འབབ་བཞིའི་ཡ་གྱལ་ཞིག་སྟེ།ལེགས་སྦྱར་སྐད་ དུ་ཆུ་བོ་སིན་ངྷུ་ཞེས་བརྗོད།ཆུ་འགོ་གངས་མཚོའི་ལྷོའི་ ལང་ག་པུ་རང་གི་ཕུ་རི་བྲག་རྨ་བྱའི་ཁ་འདྲ་བ་ནས་འབབ་ ཅིང་།སྤུ་ཧྲེང་ཚོ་དྲུག་དང་འཁོར་ཆགས་ཞེར།སླེ་མི།འོམ་ལྷོ་ བཅས་བརྒྱུད་ནས་བལ་ཡུལ་ཛུམ་ལང་།ཁར་ན་ལི་བརྒྱུད་ རྒྱ་གར་གྱི་ཨུ་ཏར་པར་སྡེ་ཤར་དང་བྷི་ཧར་གྱི་གཞུང་གཤགས་ ནས་བྷེ་གོལ་མཚོ་ཁུག་ཏུ་བཞུར་ཞིང་མཐར་ཧིན་རྡུ་རྒྱ་མཚོ་ ཆེན་པོར་འདྲེས།
བདེ་བ་ཅན་དུ་སྐྱེ་བའི་རྒྱུ་བཞིའི་དོན་ཉམས་ལེན།
༄༅། །བདེ་བ་ཅན་དུ་སྐྱེ་བར་འདོད་པ་རྣམས་ཀྱིས། བདེ་བ་ཅན་དུ་སྐྱེ་བའི་རྒྱུ་བཞིའི་ཉམས་ལེན་ ནི།
ཆོས་འཆད་ཡུལ་རུང་མི་རུང་དབང་པོ་སྤྱོད་པ་སོགས་བརྟག་པར་བྱ་བ་ལྔ་
ཆོས་འཆད་ཡུལ་རུང་མི་རུང་དབང་པོ་སྤྱོད་པ་སོགས་བརྟག་པར་བྱ་བ་ལྔ།
རྣམ་པར་རྟོག་པ་འགྲོ་ལུགས་སྤྱོད་པ་སྨྲ་བ། མིག་དང་གདོང་གི་རྣམ་པ་ཡིས་ནང་གི་སེམས་རྟོགས་པར་བྱ་བ།
ཆོས་རྗེ་དྭགས་པོ་བློ་གྲོས་བརྟན་པ་
ཆོས་རྗེ་དྭགས་པོ་བློ་གྲོས་བརྟན་པ།
གོང་དུ་ཁ་སྡེའི་ནང་ཁྲི་ཆེན་སྐབས་སུ་གསལ།
སྔོན་འགྲོ་གཟེར་ལྔ།
གཉིས་པ་བདག་འཛིན་བཀྲོལ་བ་ནི༔ བསོད་ནམས་ཚོགས་གཉིས་བསགས་པའི་ཕྱིར༔ ཟས་དང་ལོངས་སྤྱོད་ཅི་འབྱོར་བ༔ ཕངས་དང་སྙིང་བརྩེ་ཐམས་ཅད་ཀུན༔ བདེ་གཤེགས་མཆོད་ཅིང་སྦྱིན་པར་བཏང་༔ དངོས་འབྱོར་ཡིད་ཀྱིས་རྣམ་སྤྲུལ་པའི༔ ཕྱི་ནང་གསང་བའི་མཎྜལ་འབུལ༔ ན་མོ༔ དབང་ཆེན་གཞལ་ཡས་དབུས་ཀྱི་ལྟེ་བ་ལ༔ རི་རྒྱལ་ལྷུན་པོ་བརྗིད་ཅིང་འགྱིང་བག་ལྡན༔ གསེར་གྱི་རི་བདུན་རོལ་པའི་མཚོ་བདུན་དང་༔ མཉེན་ལྕུག་སྲ་བརྟན་རིན་ཆེན་བརྩིགས་པར་ལྡན༔ གླིང་བཞི་གླིང་ཕྲན་བརྒྱད་ཀྱིས་ཕྱོགས་མཚམས་བསྐོར༔ ལྷ་དང་མི་ཡི་འདོད་ཡོན་རྒྱན་གྱིས་གང་༔ ཉི་ཟླའི་འོད་ཀྱིས་འཇིག་རྟེན་མུན་པ་སེལ༔ ལྕགས་རི་མུ་ཁྱུད་མཐའ་ནས་ལེགས་པར་བསྐོར༔ ཕྱི་ལྟར་སྣོད་ཀྱི་འཇིག་རྟེན་སྣང་བ་འདི༔ བླ་མེད་དཀོན་མཆོག་གསུམ་ལ་གུས་པས་འབུལ༔ བདག་གཞན་བསོད་ནམས་ཡེ་ཤེས་ཚོགས་རྫོགས་ནས༔ ཡང་དག་སྙིང་པོ་མྱུར་དུ་རྟོགས་པར་ཤོག༔ ནང་གི་མཎྜལ་འབུལ་བ་ནི༔ ན་མོ༔ འཇིག་རྟེན་ལས་ཀྱིས་འདུས་པའི་བར་དོ་རུ༔ བདག་བློས་ཤིན་ཏུ་གཅེས་པར་བཟུང་བ་ཡི༔ ཡུལ་འཁོར་ལོངས་སྤྱོད་འདོད་པའི་ར་བར་བཅས༔ བྱམས་པའི་ཕ་མ་མཛའ་བའི་གྲོགས་ལ་སོགས༔ བུ་དང་བུ་མོ་གཅེས་པའི་འཁོར་གྱིས་བསྐོར༔ ཟས་ནོར་གོས་དང་ཡོ་བྱད་རྒྱན་དང་ལྡན༔ བཀྲག་མདངས་མཛེས་པའི་ཁ་དོག་རང་འོད་བཅས༔ འཛིན་པའི་སེམས་ཀྱིས་གཅེས་པར་བཟུང་བ་ཡི༔ བདག་གི་འཇིག་རྟེན་འདི་ཡི་གཅེས་པ་རྣམས༔ གུ་རུ་རཏྣ་སྤྲུལ་པའི་སྐུ་ལ་འབུལ༔ བདག་གི་ཉོན་མོངས་འཛིན་པའི་ཡུལ་དག་ནས༔ དག་པ་ཡེ་ཤེས་རང་གནས་བསྟན་དུ་གསོལ༔ གསང་བའི་མཎྜལ་འབུལ་བ་ནི༔ ཧཱུཾ༔ རང་ལུས་འབྱུང་བཞི་འདུས་པའི་ཕོ་བྲང་དུ༔ སེམས་ཀྱི་རྟེན་གནས་ཙིཏྟ་འབར་བ་ལ༔ དབང་པོ་སྒོ་ལྔའི་རྟེན་གྱིས་མཐའ་རྟེན་བྱས༔ རྣམ་ཤེས་ཚོགས་བརྒྱད་འཁོར་གྱིས་རབ་ཏུ་བསྐོར༔ ཤ་ཁྲག་རུས་པ་ནང་ཁྲོལ་སྣ་ཚོགས་ལྡན༔ མིག་གཉིས་དྭངས་པའི་འོད་ཀྱིས་མུན་པ་སེལ༔ བདག་ལུས་ལོངས་སྤྱོད་རྒྱས་པའི་སྒྱུ་ལུས་འདི༔ ངེས་པའི་དོན་སྟོན་བླ་མ་ཉིད་ལ་འབུལ༔ བདག་གི་ལམ་གྱི་འཁྲུལ་སྣང་ཀུན་དག་ནས༔ རང་རིག་ཡེ་ཤེས་རྟོགས་པར་མཛད་དུ་གསོལ༔
ལེ་པ་ནོན།
ལེ་པ་ནོན་ངམ་ལི་བྷནོ་(ཨ་རབ་སྐད།:اَلْجُمْهُورِيَّة اَللُّبْنَانِيَّة; ཕ་རན་སིའི་སྐད།:République libanaise)ནི་ཨེ་ཤེ་ཡ་ཡི་རྒྱལ་ཁབ་ཞིག་རེད། དེའི་རྒྱལ་ས་ནི་བྷེ་རི་ཁྲི་རེད།
སྔོན་འགྲོ་གཟེར་ལྔ།
གསུམ་པ་སྒྲིབ་སྦྱོང་བཤགས་པའི་གཟེར༔ ལས་ཀྱི་སྒྲིབ་པ་མ་དག་པར༔ ཡང་དག་སྙིང་པོ་མི་རྟོགས་པས༔ ཧཱུཾ༔ རང་གི་སྒྱུ་ལུས་བེམ་པོ་ཡི༔ སྤྱི་བོར་པདྨ་ཉི་ཟླའི་སྟེང་༔ ཨ་ལས་རྡོ་རྗེ་སེམས་དཔའ་ཉིད༔ དུང་མདོག་ཞལ་གཅིག་ཕྱག་གཉིས་པ༔ རིན་ཆེན་རྒྱན་གྱིས་མཛེས་པར་བརྒྱན༔ ཕྱག་གཡས་རྡོ་རྗེ་ཐུགས་ཀར་འཛིན༔ གཡོན་པས་དྲིལ་བུ་དཀུ་ལ་བརྟེན༔ ཞབས་གཉིས་སེམས་དཔའི་སྐྱིལ་ཀྲུང་བཞུགས༔ དེ་ཡི་ཐུགས་ཀར་ཡི་གེ་ཨཱཿ ཨཱཿལས་འོད་འཕྲོས་མདངས་དང་ལྡན༔ ཨཱཿལས་བདུད་རྩིའི་ཆུ་རྒྱུན་བབས༔ བདག་གི་སྤྱི་གཙུག་རྐང་མཐིལ་བར༔ ཕྱི་ནང་ལུས་བཀྲུས་དག་པར་གྱུར༔ ཨོཾ་བཛྲ་སཏྭ་ས་མ་ཡ་མ་ནུ་པ་ལ་ཡ༔ བཛྲ་སཏྭ་ཏྭེ་ནོ་པ་ཏིཥྛ་ཌྀ་ཌྷ ུ་མེ་བྷ་ཝ༔ སུ་ཏོཥྱོམེ་བྷ་ཝ༔ སུ་པོཥྱོ་མེ་བྷ་ཝ༔ ཨ་ནུ་རཀྟོ་མེ་བྷ་ཝ༔ སརྦ་སིདྡྷི་མྨེ་པྲ་ཡཙྪ༔ སརྦ་ཀརྨ་སུ་ཙ་མེ༔ ཙིཏྟཾ་ཤྲེ་ཡཿ ཀུ་རུ་ཧཱུཾ༔ ཧ་ཧ་ཧ་ཧ་ཧོ༔ བྷ་ག་ཝཱན་སརྦ་ཏ་ཐཱ་ག་ཏ་བཛྲ་མཱ་མེ་མུཉྩ༔ བཛྲེ་བྷ་ཝ་མ་ཧཱ་ས་མ་ཡ་སཏྭ་ཨཱཿ ཐུན་བཞི་ཐུན་དྲུག་གང་བདེའི་བར༔ ཡང་སྙིང་གཟུངས་དང་བཅས་པར་བཟླ༔ དབང་པོ་རབ་འབྲིང་ཐ་མ་ཡིས༔ ཞག་གསུམ་བདུན་ནམ་ཉེར་གཅིག་བར༔ རིམ་པར་སྒྲིབ་སྦྱོང་ལས་ལ་འབད༔
ལེ་པ་ནོན།
མིང་འབྱུང་ཚུལ།
ལེ་པ་ནོན་ནི་ལོར་འགྱུས་འཆེ་བས་རྒྱལ་ཁབ་གཅིག་རེད་ཅི་ལོའི་འདུས་རབས་༢༠༠༠ལོའོ་འརྔོན་ཕོ་ནེ་ཁྲེན་བཟེར་བས་མི་རིགས་
སྐྱོ་གདུང་གིས་རྫོགས་པའི་མི་ཚེ། (སྒྲུང་རྩོམ) བེ་རི་འཇིགས་མེད།
༡༩༩༤ལོར་སྒྲུང་འདིའི་ཕྱེད་ཀ་ཝཱ་ཎཱ་༼གངས་རྒྱུན་༽ཐོག་བཀོད། དེ་རྗེས་དུས་དེབ་འདི་མཚམས་འཇོག་བྱས་སྟབས་༢༠༠༠ལོར་༼བློ་གསལ་རྩོམ་རིག་དགའ་ཚལ་༽འདོན་ཐེངས་ལྔ་པའི་ཐོག་བཀོད།
ཆོས་བདག་གླིང་པ་བརྒྱད་
ཆོས་བདག་གླིང་པ་བརྒྱད།
དབུས་ན་སངས་རྒྱས་གླིང་པ། ཤར་ན་རྡོ་རྗེ་གླིང་པ། ལྷོ་ན་རཏྣ་གླིང་པ། ནུབ་ན་པདྨ་གླིང་པ། བྱང་ན་ཀརྨ་གླིང་པ། ཀུན་སྐྱོང་གླིང་པ། མདོ་སྔགས་གླིང་པ། བསྟན་གཉིས་གླིང་པ་རྣམས་སོ། །
ཆོས་དོན་མི་རྟོགས་པའི་ལྟ་ངན་ཉི་ཤུ་བརྒྱད་
ཆོས་དོན་མི་རྟོགས་པའི་ལྟ་ངན་ཉི་ཤུ་བརྒྱད།
མཚན་མར་ལྟ་བ། བཏགས་པ་ལ་སྐུར་འདེབས་ཀྱི་ལྟ་བ། ཀུན་རྟོག་ལ་སྐུར་འདེབས་ཀྱི་ལྟ་བ། དེ་ཁོ་ན་ཉིད་ལ་ལྟ་བ། ཡོངས་སུ་འཛིན་པའི་ལྟ་བ། སྒྱུར་བའི་ལྟ་བ། ཁ་ན་མ་ཐོ་བ་མེད་པའི་ལྟ་བ། ངེས་པར་འབྱུང་བར་ལྟ་བ། དབང་ཟ་བའི་ལྟ་བ། རབ་ཏུ་འཁྲུངས་པའི་ལྟ་བ། ཕྱིན་ཅི་ལོག་ཏུ་ལྟ་བ། འཕེལ་བའི་ལྟ་བ། ཁས་མི་ལེན་པའི་ལྟ་བ། ངན་གཡོའི་ལྟ་བ། བཀུར་སྟིའི་ལྟ་བ། རྨོངས་པ་བསྟན་པའི་ལྟ་བ། རྩ་བའི་ལྟ་བ། ལྟ་བ་ལ་ལྟ་བ་མ་ཡིན་པར་ལྟ་བ། སྦྱོར་བ་སེལ་བའི་ལྟ་བ། ངེས་འབྱིན་མ་ཡིན་པར་ལྟ་བ། སྒྲིབ་པ་ལ་སོགས་པར་ལྟ་བ། སྡིག་པ་འཕེལ་བའི་ལྟ་བ། འབྲས་བུ་མེད་པའི་ལྟ་བ། ཆད་པས་བཅད་པའི་ལྟ་བ། ལྟ་བ་ཆེན་པོའི་ལྟ་བ། མངོན་པའི་ང་རྒྱལ་གྱི་ལྟ་བའོ། །
ཆོས་སྤོང་གི་རྨ་བྱ་
ཆོས་སྤོང་གི་རྨ་བྱ།
ཆོས་མ་ཡིན་པ་ལ་ཆོས་དང་ཆོས་ལ་ཆོས་མ་ཡིན་པར་སྨྲ་བ་དེ་ལ་ཆོས་སྤོང་གི་ལས་ཟེར་ཞིང་། དེ་རྨ་བྱའི་གཟིགས་སུ་བཀོད་པ།
ཆོས་ལ་མི་འཁོད་འཁོར་སྡུད་
ཆོས་ལ་མི་འཁོད་འཁོར་སྡུད།
བསམ་བློ་ཆོས་ལ་བསྒྱུར་མི་ཐུབ་པའི་སློབ་མ་མང་པོ་སྡུད་པ་ལ་ཟེར།
མཆིག་དང་མཆི་གུ་
མཆིག་དང་མཆི་གུ།
ཡོས་འཐག་པའི་ལག་སྐོར་གྱི་འོག་གི་རྡོ་ལེབ་ལ་མཆིག་དང་སྟེང་རྡོ་ལ་མཆི་གུ་ཟེར་རོ། །
མཆིས་བྲང་
མཆིས་བྲང་།
བཟའ་ཟླ། ཁྱིམ།
མཆིམས་ནམ་མཁའ་གྲགས་
མཆིམས་ནམ་མཁའ་གྲགས།
(མཆིམས་འཇམ་དཔལ་དབྱངས)བཅོམ་ལྡན་རལ་གྲིའི་སློབ་མ་ཡིན་ཀྱང་ཐེངས་ཤིག་བླ་མ་མཚན་མོ་འཕྱི་པོར་དཔེ་གཟིགས་གནང་ཏེ་བཞུགས་པ་ལ་གདོན་འདྲེ་ཡིན་ཁུལ་གྱིས་འཇིགས་སྣང་བསྐུལ་བས་རྐྱེན་བྱས་བླ་མས་སློབ་མའི་གྲས་ནས་ཕུད། དེ་ནས་ས་སྐྱར་བཞུགས་སྐབས་ཡོན་རྒྱལ་རབས་ཀྱི་གོང་མ་བུ་ཡིན་ཐུས( 普颜笃 )མཆོག་གནས་སུ་གདན་དྲངས། ཕོ་བྲང་ཤང་དོར(上都)བཞུགས་སྐབས《མངོན་པ་མཛོད་ཀྱི་འགྲེལ་བཤད་མངོན་པའི་རྒྱལ》ཞེས་པ་ཡོངས་གྲགས་སུ《མཆིམས་མཛོད》ཅེས་འབོད་་པ་དེ་བརྩམས་པ་གནང་ཞིང་། འདིས་མཛད་པའི་ཚད་ན་རྣམ་འགྲེལ་གྱི་འགྲེལ་པ་ཞིག་ཀྱང་ཡོད་ཅེས་《དེབ་ཐེར་སྔོན་པོ》བཤད། ལོ་རྒྱུས་རྒྱས་པ《དེབ་ཐེར་སྔོན་པོ》ལེ་ཆེན【ཆ】པའི་ཤོག་གྲངས༥ནས༦བར་གསལ། །
མཆིལ་པ་
མཆིལ་པ
མཆིལ་པ་ནི་མིའི་རིགས་ལ་འགྲོགས་ནས་འཚོ་བའི་བྱིའུ་ཞིག་ཡིན་པ་དང་། རྟག་པར་མི་ཁྱིམ་གྱི་ཉེ་འཁོར་ཏུ་འཚོ་ཞིང་གནས་ཏེ་ཉིན་མོར་ག་ས་གང་དུ་རྒུམ་བུ་འཚོལ་དུ་རྒྱུག་གི་ཡོད།
སྒྲོག་ཁུང་།
ཕྱི་ཕྱོགས་དྲ་མཐུད།
Knopf
ཆིན་རྗེས་མའི་རྒྱལ་རབས་གསུམ་
ཆིན་རྗེས་མའི་རྒྱལ་རབས་གསུམ།
ཀྲའོ་ཨུ་རྟི་ཡའོ་ཁྲང་། ཝེན་ཐེན་རྟི་ཡའོ་ཤིན། ཐའི་ཧོའུ་ཀྲུ་ཡའོ་ཧོང་བཅས་ཀྱིས་སྤྱི་ལོ་༣༨༤ནས༤༡༧བར་ལོ་ངོ་སུམ་ཅུ་སོ་བཞིའི་རིང་སྲིད་དབང་བཟུང་། དེའི་སྐོར་མདོར་བསྡུས་གོང་དུ་ཆིང་སང་གི་རྒྱལ་རྒྱུད་ཅེས་པར་གཟིགས།
ངོ་མཚར་རྩ་བདུན་
ངོ་མཚར་རྩ་བདུན།
༼དུང་དཀར་ཚིག་མཛོད་ཆེན་མོ་༽ནས་བཏུས།
རྙིང་མ་པ།
གསང་སྔགས་རྙིང་མའི་ཆོས་བརྒྱུད་པ་རྣམས་ལ་རྙིང་མ་པ་ཞེས་པ་ཡིན། ཉམས་ལེན་གྱི་གཙོ་བོ་བོད་ཀྱི་ལོ་ཙཱ་བ་ཐོག་མ་ཐོན་མི་སམྦྷོ་ཊ་ནས་ལོ་ཙཱ་བ་རིན་ཆེན་བཟང་པོ་ཡན་ལ་བསྒྱུར་པའི་མདོ་སྔགས་ཀྱི་གཞུང་ལུགས་ཁག་སྟེ་རིང་བརྒྱུད་བཀའ་མ་དང་། ཁྱད་པར་དུ་སློབ་དཔོན་པདྨ་འབྱུང་གནས་ཀྱིས་གཏེར་དུ་སྦས་ཤིང་ཕྱིས་ཀྱི་སྤྲུལ་པའི་གཏེར་སྟོན་རྣམས་ཀྱིས་གདན་དྲངས་པའི་ཟབ་ཆོས་བླ་རྫོགས་ཐུགས་གསུམ་སོགས་ཉེ་བརྒྱུད་གཏེར་མའི་ཆོས་སྐོར་གྱི་ཉམས་ལེན་གཙོ་ཆེར་མཛད།
གསང་སྔགས་རྙིང་མ་པའི་ཐུན་མིན་ལྟ་གྲུབ།
ཉན་ཐོས་ཐེག་པ་ནས་བཟུང་སྟེ་ཡང་གསང་རྫོགས་པ་ཆེན་པོ་ཨ་ཏི་ཡོ་གའི་བར་གང་ཟག་དབང་པོའི་རིམ་པ་དང་མཐུན་པར་རིམ་དགུ་ཐེག་པའི་རྣམ་གྲངས་སོ་སོའི་སྐབས་སུ་ཆོས་ཅན་ལྟ་བའི་ལྟ་བ་དང་། ཆོས་ཉིད་ལྟ་བའི་ལྟ་བ་དང་། རང་རིག་ལྟ་བའི་ལྟ་བ་གསུམ་རེའི་སྒོ་ནས་གཏན་ལ་ཕབ་ཏེ་གྲུབ་མཐའི་འཇོག་ལུགས་མདོ་རྒྱུད་སོ་སོའི་དགོངས་དོན་དང་མཐུན་པར་མཛད་པ་རྣམས་གསང་སྔགས་རྙིང་མའི་ཐུན་མིན་གྱི་ལྟ་གྲུབ་འཛིན་སྟངས་ཡིན། འདི་དག་གི་སྐོར་ནང་རྒྱུད་བླ་མེད་ཀྱི་ཆོས་སྐོར་རྣམས་སུ་རྒྱ་ཆེར་བསྟན་ཅིང་། ཀུན་མཁྱེན་རོང་ཟོམ་མ་ཧཱ་པཎྜི་ཏ་དང་། ཀུན་མཁྱེན་ཀློང་ཆེན་རབ་འབྱམས་དང་། ཀུན་མཁྱེན་འཇིགས་མེད་གླིང་པ། ཀུན་མཁྱེན་མི་ཕམ་རྣམ་རྒྱལ་རྒྱ་མཚོ་བཅས་ཀྱིས་མཛད་པའི་རྒྱལ་བའི་བཀའི་དགོངས་འགྲེལ་ཁག་ཏུའང་གསལ་རྒྱས་རྫོགས་གསུམ་གྱིས་གཏན་ལ་ཕབ་ཡོད།
པོ་ཏི།
པོ་ཏི་ནི།  དཔེ་ཆའི་གླེག་བམ།   པོ་ཏི་ཆེ་བ་རེ་ལ་ཤོག་གྲངས་ལྔ་བརྒྱ་ཙམ་དང་།  འབྲིང་བར་བཞི་བརྒྱ་ཙམ།  ཆུང་བར་ཉིས་བརྒྱ་ཙམ་ཡོད།
རྗོར་ཌན།
རིག་གནས།
ཇོར་དན་གྱི་སློབ་གཉེར་ཁང་མང་པོའི་ནང་ཇོར་དན་གྱི་རིག་གཞུང་མི་ཉམས་གོང་འཕེལ་དང་ཉམས་པ་སླར་གསོ་གཏོང་རྒྱུ་དང་ཁྱད་པར་དུ་ཇོར་དན་གྱི་རི་མོའི་སྒྱུ་རྩལ། རྡོ་རྐོས། པར་ལས་སྒྱུ་རྩལ་སོགས་འཕེལ་རྒྱས་གཏོང་རྒྱུ་ནི་སློབ་གཉེར་ཁང་དེ་དག་གི་དམིགས་ཡུལ་གཙོ་བོ་ཆགས་ཡོད།ལོ་ངོ་ཁ་ཤས་ནང་ཇོར་དན་གྱི་འཁྲབ་སྟོན་སྒྱུ་རྩལ་ཡར་ཐོན་ཆེན་པོ་བྱུང་ཡོད་ལ། སྤྱི་ལོ༢༠༡༦ལོའི་ཟླ༡པོའི་ནང་ཇོར་དན་གྱི་གློག་བརྙན་ཐེ་པི(Theeb)ནི་འཛམ་གླིང་ནང་ཆེས་གྲགས་ཆེ་བའི་གློག་བརྙན་ཞིག་ཀྱང་ཆགས་ཡོད་འདུགཇོར་དན་ནང་འགྲེམ་སྟོན་ཁང་ཆེ་ཆུང་མང་པོ་ཡོད་པ་དག་ལས་འགྲེམ་སྟོན་ཁང་ཆེ་ཤོས་ལ་ཇོར་དན་འགྲེམ་སྟོན་ཁང་ཆེན་མོ་ཟེར། འགྲེམ་སྟོན་ཁང་དེའི་ནང་གནའ་རབས་ཀྱི་ཤོག་དྲིལ་དང་རྡོ་ཐལ་གྱི་ས་སྐུ(Ain Ghasal) ད་དུང་རིན་ཐང་ལྡན་པའི་གནའ་རབས་ཀྱི་ཅ་དངོས་མང་པོ་ཡོད་འདུགཇོར་དན་གྱི་རོལ་ཆའི་རུ་ཁག་དང་གླུ་བ་གླུ་མ་ཉིན་རེ་བཞིན་ཇེ་མང་དུ་འགྲོ་བཞིན་པ་དང་། གླུ་བ་ཨབ་དྷ་ལཱ་ཐི་དང་ཊོ་ནེ། དྷེ་ནཱ། མེ་ཐི་ཝ་སི་ཚོ་ནི་ཇོར་དན་གྱི་གླུ་བ་སྙན་གྲགས་ཆེ་ཤོས་དག་ཡིན་ཞིང་། དེ་བཞིན་ཇོར་དན་དུ་ཨ་རབ་ཀྱི་གླུ་གཞས་ཀྱང་དར་སྲོལ་ཆེན་པོ་ཡོད་འདུག
སེང་ག་ཕོར།
འཛམ་གླིང་དམག་ཆེན་གཉིས་པ།
འཛམ་གླིང་དམག་ཆེན་གཉིས་པའི་སྐབས་སུ་ཉི་ཧོང་དམག་མི་སིང་གྷ་ཕོར་ནང་གོམ་བགྲོད་བྱེད་བཞིན་པ། ཉི་ཧོང་གིས་སིང་གྷ་ཕོར་བདག་བཟུང་བྱས་ཡོད་པའི་སྐབས།
རང་བཙན།
སིང་གྷ་ཕོར་གྱི་མི་མང་མང་ཆེ་བ་ནི་རྒྱ་མི་ཡིན་པས་སིང་གྷ་ཕོར་གྱིས་མ་ལེ་ཞི་ཡའི་མི་མང་ཡོད་ཚད་འདྲ་མཉམ་ཆགས་པའི་ཐད་ལ་འབད་པ་བྱས།མ་ལེ་ཞི་ཡའི་དངོས་པོ་དག་ལ་དཔྱ་ཁྲལ་སྤྲོད་མི་དགོས་པའི་ཆེད་དུ། སིང་གྷ་ཕོར་གྱིས་ཐུན་མོང་གི་ཁྲོམ་ར་ཞིག་འཛུགས་པའི་དགོས་པ་ཡང་བཏོན། གང་ལྟར་ཡང་དེ་ལྟར་སྒྲུབ་མ་ཐུབ་པས། སིང་གྷ་ཕོར་སྲིད་གཞུང་དང་མ་ལེ་ཞི་ཡའི་མཉམ་འབྲེལ་སྲིད་གཞུང་གཉིས་ཀྱི་བར་ལ་རྩོད་གླེང་བྱུང་།
སྲིད་གཞུང་དང་ཆབ་སྲིད།
སིང་གྷ་ཕོར་ནི་གྲོས་ཚོགས་སྤྱི་མཐུན་ལྷན་དུ་དབྱིན་ཇིའི་གྲོས་ཚོགས་ལམ་ལུགས་ཡོད་པ་ཞིག་ཡིན། དེ་ནི་ཁྲིམས་བཟོ་ཁང་རྐྱང་པའི་གྲོས་ཚོགས་ཀྱི་གཞུང་ཞིག་ཡིན། གྲོས་ཚོགས་དེས་འོས་འདེམ་ས་ཁུལ་གྱི་ངོ་ཚབ་བྱེད་ཀྱིན་ཡོད། དེའི་རྩ་ཁྲིམས་ནང་དུ་འཐུས་མི་དམངས་གཙོ་ནི་དེའི་ཆབ་སྲིད་ལམ་ལུགས་ཡིན་པར་བརྗོད། རང་དབང་གྲོས་ཚོགས་ཀྱིས་འཛམ་གླིང་སྙན་ཐོའི་ནང་དུ། སིང་གྷ་ཕོར་ལ་རང་དབང་ཕྱེད་ཀ་ཡིན་པ་བཀོད་ཡོད་པ་དང་། དཔལ་འབྱོར་རིག་གནས་མཁས་པ་ཚོས་སིང་གྷ་ཕོར་སྲིད་ལུགས་འདྲེས་མ་ཡིན་པ་བཀོད་ཡོད། དམངས་གཙོའི་དཀར་ཆག་མ་དེབ་ནང་དུ། སིང་གྷ་ཕོར་གྱི་སྐོར་ལ་གང་ཡང་བཀོད་མེད། རྒྱལ་སྤྱིའི་དྭངས་གསལ་ཚོགས་པས་བཀོད་པར་གཞིར་བཟུང་ན་སིང་གྷ་ཕོར་ནི་འཛམ་གླིང་རྒྱལ་ཁབ་དག་གི་གྲས་ནས་ལྐོག་ཟ་རུལ་སུངས་ཆེས་ཉུང་བའི་རྒྱལ་ཁབ་ཅིག་ཡིན།
སྐད་ཡིག།
༡༩༦༥ལོའི་རང་བཙན་གྱི་སྔོན་དུ། རྒྱ་མིའི་ཡུལ་སྐད་ཞིག་སྟེ་ཧོ་ཁེན་ཞེས་པ་ནི་རྒྱ་མི་ངལ་རྩོལ་ཚོའི་ཐུན་མོང་གི་སྐད་རིགས་ཡིན། མི་རིགས་ཤོག་ཁག་མི་འདྲ་བ་ཚོས་ཕན་ཚུན་འབྲེལ་བ་བྱེད་དུས་མ་ལེ་སྐད་ཡིག་དང་དབྱིན་ཡིག་བེད་སྤྱོད་བྱེད་ཀྱིན་ཡོད། ༡༩༦༥ལོའི་རང་བཙན་གྱི་རྗེས་སུ། དབྱིན་ཡིག་ནི་རྒྱལ་ཁབ་ཀྱི་སྐད་ཡིག་དང་པོ་སྟེ་སྤྱི་པས་བཤད་པའི་སྐད་ཡིག་ཅིག་ཏུ་གྱུར། དེང་སྐབས་སིང་གྷ་ཕོར་ན་གཞོན་མང་ཤོས་ཀྱིས་དབྱིན་ཡིག་ནི་ཁོ་ཚོའི་སྐད་ཡིག་དང་པོ་རུ་བརྩི་ཞིང་། དེ་ལ་ཧ་ཅང་བྱང་ཆ་ལྡན།
དཔལ་འབྱོར།
སིང་གྷ་ཕོར་རྒྱལ་ཁབ་ལ་འབྱོར་འབྲིང་གྲལ་རིམ་ཆེན་པོ་ཞིག་ལ་རམ་འདེགས་བྱེད་པའི་བརྟན་བརླིང་དང་རང་དབང་དཔལ་འབྱོར་ཞིག་ཡོད། གྲོང་ཁྱེར་རྒྱལ་ཁབ་འདི་ནི་འཛམ་བུ་གླིང་གི་མཚོ་ཐོག་སྐྱེལ་འདྲེན་དང་མཁོ་སྒྲུབ་ཞབས་འདེགས་རིག་པའི་ལྟེ་ཤིང་ཡིན་ལ། རྒྱལ་ཁབ་སྣ་ཚོགས་ཀྱི་ཐུན་མོང་ཚོང་ལས་ཁང་དག་གིས་ཁོ་ཚོའི་ལས་ཁུངས་ས་དེར་གཞི་བྱས་ཡོད། སིང་གྷ་ཕོར་རྒྱལ་ཡོངས་མཁའ་ལམ་ནི་འཛམ་གླིང་གི་དྲ་བ་ཆེན་པོ་ཞིག་ཡིན་པས། ཡུལ་སྐོར་སྤྲོ་འཆམ་པ་དང་ཚོང་ལས་འགྲུལ་བ་མང་བོ་གྲོང་ཁྱེར་དེར་ཡོང་གིན་ཡོད།
གནམ་གཤིས།
སིང་གྷ་ཕོར་གྱི་ནགས་ཚལ་གྱི་ཆ་ཤས་ཏེ་རྩི་ཤིང་རིག་པའི་གླིང་ག སིང་གྷ་ཕོར་ནི་ལོ་ཧྲིལ་བོར་ཚ་བ་ཆེ་ཞིང་རླན་གཤེར་ལྡན་པ་ཞིག་ཡིན་ལ། སའི་གོ་ལའི་དཀྱིལ་ཐིག་གི་གནམ་གཤིས་(ཁོ་ཕེན་གནམ་གཤིས་དབྱེ་འབྱེད་ལྟར་ན)ཡིན་པས། དཔྱིད་ཀ་དང་དབྱར་ཁ། སྟོན་ཀདགུན་ཁ་ཞེས་པ་མེད། ལོ་མཇུག་ཏུ་ཆར་བ་མང་པོ་འབབ་པ་དང་ནམ་རྒྱུན་དྲོད་ཚད་ནི་ཏུའུ་༢༠་ནས་༣༥་བར་ཡིན།
ཨའི་ཆི་ཞེས་པའི་སྲིད་འཛིན་ས་ཁུལ།
ཨའི་ཆི་ཞེས་པའི་སྲིད་འཛིན་ས་ཁུལ་་(ཉི་ཧོང་སྐད།: 愛知県)ནི་ཉི་ཧུང་གི་ཆུ་པུ་ཞེས་པའི་ས་ཆ་གནས་ཞིག་དུ་གནས་ཡོེད།
ཆུ་པུ།
ཆུ་པུ་(ཉི་ཧོང་སྐད།: 中部地方)ནི་ཧོན་ཤུ་ཞེས་པའི་དབུས་སུ་གནས་པ་དེའང་ཉི་ཧུང་གི་གཙོ་བོའི་གླིང་ཕྲན་གྱི་དབུས་སུ་གནས་ཡོད་པ་རེད།
ཀ་ན་ཡ་
༼དུང་དཀར་ཚིག་མཛོད་ཆེན་མོ་༽ནས་བཏུས།
ཀ་དམ་པ་བདེ་གཤེགས་
༼དུང་དཀར་ཚིག་མཛོད་ཆེན་མོ་༽ནས་བཏུས།
ཀ་མ་ཏའི་ཡི་གེ་
མདོ་རྒྱ་ཆེར་རོལ་པ》དང་བོད་ཡིག་གི་། གནའ་རབས་ལོ་རྒྱུས་ཡིག་ཆ་མང་པོའི་ནང་གསལ་ཞིང་། ། ཡིག་གཟུགས་ཀྱི་དཔེ་ནི《རྒྱ་དཀར་ནག་རྒྱ་སེར་ཀསྨིར། བལ་བོད་ཧོར་གྱི་ཡི་གེ་དང་དཔེ་རིས་རྣམ་གྲངས》ཞེས། པའི་དཔེ་རྙིང་ལྕང་ལུང་པནྜི་ཏ་བློ་བཟང་བསྟན་པའི་རྒྱལ། མཚན་གྱི་གསུང་འབུམ་ཕྱི་སོག་གི་དཔར་མ་པོད[ང]པའི། མཇུག་ཏུ་ཡོད་པ་དེའི་ཤོག་གྲངས༡༠ནས༣བར་དང་། ། 《ཡིག་རིགས་སྣ་ཚོགས་ཀྱི་ཕྱི་མོ་མེ་ཏོག་ཕྲེང་བ》སྐུ་འབུམ། ཆེ་ཤོས་རིན་པོ་ཆེའི་བླ་བྲང་གི་ཤིང་དཔར་ཤོག་གྲངས་། ༧ནས༤པའི་མཇུག་བར་གསལ་བ་དེར་གཟིགས། །
༼དུང་དཀར་ཚིག་མཛོད་ཆེན་མོ་༽ནས་བཏུས།
ཀ་བ་བུམ་པ་ཅན་
༼དུང་དཀར་ཚིག་མཛོད་ཆེན་མོ་༽ནས་བཏུས།
ཀ་མེད་རྟ་ར་
སའི་བར་སྐོར་གྱི་ཤར་དུ་ཡོད་པའི་ཀ་མེད་རྟ་ར་ཞེས་པའི་ཁང་པ་དེ་ནི་བཙན་པོ་སྲོང་བཙན་སྒམ་པོས་ལྷ་སའི་གཙུག་ལག་ཁང་གསར་སྐྲུན་མཛད་སྐབས་ཀྱི་ཆིབས་ར་ཡིན་སྐད།
ཀ་ར་བྰི་ར་
ལག་པ་དཔའ་བོའམ་དཔའ་བོའི་ལག་པ་ཞེས་པ་སྟེ། བོད་ཀྱི་ཤོག་བུ་བཟོ་རྒྱུ་ལྡུམ་བུ་རེ་ལྕག་པའི་མིང་།
ཀ་གཞུ་
ཀ་བ་དང་གཞུ་ཞེས་པའི་ཚིག་སྡུད། དེ་ཡང་ཀ་བའི་སྟེང་དུ་བྲེ་གདན། དེའི་སྟེང་དུ་བྲེ། དེའི་སྟེང་དུ་གཞུ་ཡོད་པ་བོད་ཀྱི་འཛུགས་སྐྲུན་ཁྱད་ཆོས་ཡིན་པ་དང་། ལྷས་གཙུག་ལག་ཁང་གི་ཁྱམས་ར་ནང་མའི་ཀ་བ་ཕུར་པའི་གཟུགས་ཀྱི་སྟེང་དུ་བྲེ་གདན་པད་གཟུགས་ཅན་ཟླུམ་པོ། དེའི་སྟེང་དུ་བྲེ་གྲུ་བཞི་པ། དེའི་སྟེང་དུ་གཞུ་བཅསབརྩེགས་ནས་ཡོད། ཀྲུང་གོའི་འཛུགས་སྐྲུན་བཟོ་ལས་དཔེ་སྐྲུན་ཁང་ནས་དཔར་སྐྲུན་བྱས་པའི《བོད་ཀྱི་གནའ་རབས་འཛུགས་སྐྲུན》ཞེས་པའི་བརྙན་དཔར་གྱི་ཤོག་གྲངས༥༡པར་གཟིགས་ན་ཀ་བ་དང་གཞུའི་དབྱིབས་རྣམས་རྒྱ་གརདང་བལ་ཡུལ་གྱི་ལྷ་ཁང་གི་ཀ་གཞུ་དང་གཅིག་མཚུངས་སུ་ཡོད།
བོད་མངའ་མཛད་བཅུའི་དུས་རབས་ཀྱི་ངོ་སྤྲོད་མདོ་ཙམ་གླེང་པ། བེ་རི་འཇིགས་མེད།
མངའ་མཛད་དང་པོ། གནོད་སྦྱིན་ནག་པོས་དབང་བྱས་ཚུལ།
ཀུན་མཁྱེན་ཡབ་སྲས་རྣམ་ཐར།
དད་ལྡན་རྐང་དྲུག་སྙན་པའི་གླུས་བསྐུལ་ནས། །
རྣམ་ཐར་ངོ་མཚར་རབ་གསལ་ཅུང་ཟད་བྲི། །
གཞན་ཡང་སེམས་འགྲེལ་སྐོར་གསུམ། རྡོ་རྗེ་ཕྲེང་བ། ཕར་ཚད་མངོན་འདུལ། རྒྱུད་འབུམ། ཡུམ་སྐོར། ཁྲིད་རིགས། དབང་དང་སྦྱིན་སྲེག ནཱ་རོ་ཆོས་དྲུག དམར་ཁྲིད། ཕྱག་དྲུག་པའི་ཆོས་སྐོར། རྣམ་སྲས་ཀྱི་ལས་ཚོགས། མདོར་ན་ཆོས་རྗེ་རིན་པོ་ཆེ་ཉིད་ལ་མངའ་བའི་ཕྱི་ནང་གི་ཆོས་ཐམས་ཅད་ལེགས་པར་ཞུས་ཤིང༌། ལག་ལེན་དམར་ཁྲིད་བཞིན་དུ་ཡང་དག་པར་གསན་ཅིང༌། ཆོས་རྗེ་རིན་པོ་ཆེས་རྟེན་བཞེངས་པའི་དུས་སུ། ཆ་རྐྱེན་ལ་ནས་ཁལ་གསུམ་བརྒྱ་དང་གསེར་སྲང་དགུ་ཕུལ་ནས། ཕྱི་ནང་གི་ལས་དཀའི་དཔོན་པོ་མཛད། དེ་ནས་འཇིག་རྟེན་གྱི་བྱ་བ་ཐམས་ཅད་སྤངས་ནས། རང་གི་ཕ་ཞིང་བགོས་པའི་སྐུ་སྐལ་གྱི་ཐོག་ཤེས་ལུག་གསུམ་མ་གཏོགས་པ་དང་ཟས་མི་ལེན་ཏེ། སྐུ་མཚམས་གཙོ་བོར་མཛད་དོ། སྟོན་པ་ཡེ་ཤེས་དཔལ་གྱིས་གདན་དྲངས་ནས་ཆུ་བཟང་གི་དགོན་པ་ཕུལ་ནས། ཐོག་མར་ཚད་མ་དང་རྣམ་ངེས་ལོ་གསུམ་དུ་འཆད་ཉན་བཙུགས། དེ་ནས་རྒྱུད་འགྲེལ་ཆེན་མོ་དབྱར་དགུན་བཞིར་གསུངས་སོ།། དེའི་སྟོན་གསེར་འགྱུར་མཛད། དེ་ནས་དགུན་སྟོད་དུ་ཆོས་རྗེ་རིན་པོ་ཆེ་ཆུ་བཟང་དུ་སྤྱན་དྲངས་ནས་རྟེན་གསུམ་གྱི་རབ་གནས་མཛད་དུ་བཅུགས་པའི་ཚེ། ཁང་སྟེང་དུ་འོད་ཟེར་དཀར་པོ་ཟུག་པ་མཐོང་ངོ༌།།
༦༽ཀུན་ཏུ་བཟང་པོའི་སྤྲུལ་པ་འབྲི་གུང་ལོ་ཙྪ་མ་ཎི་ཀ་ཤྲཱི
ད་ནི་འཕགས་པ་ཀུན་ཏུ་བཟང་པོའི་སྤྲུལ་པ། འབྲི་གུང་ལོ་ཙྪ་བའི་འཁྲུངས་ཡུལ་ནི༑ གྱེར་ཕུ། ཡབ་ཕུ་རང་རྡོ་རྗེ་བློ་གྲོས། ཡུམ་ལྷ་བཙུན་མ་གཉིས་ཀྱི་སྲས་སུ་ས་མོ་གླང་ལ་ངོ་མཚར་དུ་མ་དང་བཅས་ཏེ་སྐུ་འཁྲུངས་སོ།། དགུང་ལོ་གསུམ་ནས་སཾ་ཀྲི་ཏའི་སྐད་ཀྱིས་བྱིས་པའི་ཚོགས་ལ་བཟང་སྤྱོད་ཐུགས་ལ་འཆདདོ།། ཡུལ་མི་དག་གིས་མི་གོ་ཡང༌། རྒྱ་གར་འཕགས་པའི་ཡུལ་དུ་པཎྜི་ཏ་ཡེ་ཤེས་བཟང་པོས་གསན་པ་དང༌། དེ་ནས་བཟུང་སྟེ་དགུང་ལོ་བདུན་གྱི་བར་དུ་ཡབ་ཀྱི་ཡི་གེ་བསླབ་པས་ཀློག་མཁས་པར་མཛད་དོ།། དགུང་ལོ་བཅུ་གཅིག་ཏུ་གསང་ཕུར་བྱོན་ནས། བླ་མ་ཡེ་ཤེས་བཟང་བོ་ལས་དགེ་ཚུལ་མཛད་པས་མཚན་ནོར་བུ་དཔལ་ཡེ་ཤེས་ཞེས་བཏགས་ནས། ཀ་རི་ཀ་གཞུང་འགྲེལ་ཐམས་ཅད་ཁོང་དུ་ཆུད་དོ།།
དེ་ནས་ཆོས་རྗེ་ཀུན་མཁྱེན་པ་སྒར་དང་བཅས་པ་སྙི་ཐང་དུ་བྱོན་པ་གསན་ནས། དགུང་ལོ་ཉེར་གཅིག་ལོན་ནས་དེར་བྱོན་ཏེ། མཁས་པའི་སྐྱེས་བུ་ཐམས་ཅད་དང༌། དབུས་གཙང་གི་དགེ་འདུན་པ་རྣམས་འདུས་ནས། ཕྱག་ན་རྡོ་རྗེ་དབང་བསྐུར་བའི་རྒྱུད་གསུངས་པའི་དུས་སུ་ཞལ་མཇལ། གསུང་གླེང་མཛད་པས་ཉི་མའི་དྲུང་ནས་ཁོང་སྲིན་བུ་ཙམ་དུ་གྱུར་པས། དུས་དེ་ནས་བཟུང་སྟེ་ཆོས་རྗེ་རིན་པོ་ཆེ་དང་འབྲལ་མེད་དུ་འགྲོགས་ནས། དུས་ཀྱི་འཁོར་ལོའི་དབང༌། སྦྱོར་དྲུག་ཅི་རིགས་པ་གསན་ནོ།། དེ་ནས་རྒྱུད་འགྲེལ་ཚར་བཅུ་དྲུག་ལ་སོགས་ཕྱི་ནང་གི་ཆོས་སྐོར་མ་ལུས་པ། ལག་ལེན་དམར་ཁྲིད་ཐོབ་བཞིན་དུ་དགྱེས་པར་གནང་ངོ༌།། དེའི་རྩ་བའི་བུ་ཆེན་དུ་གྱུར་ཏོ།། དེ་ནས་དགུང་ལོ་རེ་གསུམ་ལོན་ནས་ཆོས་རྗེ་ཞི་བར་གཤེགས་ནས། བྲག་དཀར་ཆོས་སྟེང་དུ་བྱོན་ནས་ཐུགས་དམ་གཙོ་ཆེར་མཛད་པའི་ཚེ། ནངས་བར་ཞིག་ཏུ་བྱ་སྣ་ཚོགས་པས་ཅ་ཅོའི་སྐད་འདོན་པས། བྱ་ཁྱེད་རྣམས་ང་ལ་མ་འཚེར་གསུངས་མ་ཐག་ཏུ་བཤང་ཀྱིས་ཉན་པར་མཛད་པ་དང༌། ལོ་གསུམ་དེར་ཆོས་ཚད་མ་དང༌། རྒྱུད་འགྲེལ་འཆད་པའི་མཁས་པའི་སློབ་མ་མང་རབ་འབྱུང་ངོ༌།།
ཀུན་བཟང་བླ་མ་མཆོག་དང་མཇལ་བར་ཤོག
དགུང་ལོ་དྲུག་ལོན་ནས་ཡར་པོ་གྲ་ཐང་དུ་ཕྱིན་ནས། རྡོ་རྗེ་རྒྱལ་མཚན་ལ་ཆོས་བསླབས་པས། ཟླ་བ་གཉིས་ནས་ཡོན་ཏན་དགའ་རབ་ཆགས་ཤིང་བལྟ་བའི་འོས་སུ་གྱུར་ཏོ།། དེ་ནས་རི་བོ་དགའ་ལྡན་དུ་ཕྱིན་ནས་ཀུན་སེང་ལ་སོགས་རྩོད་ངར་ཆེ་བ་ཀུན་སྡོད་ནས། ལུང་རིགས་ཀྱི་བགྲོ་གླེང་བྱེད་པ་ལ། ལན་མེད་དུ་ཕམ་པར་མཛད་ནས་ཁོང་ཚོ་ན་རེ་བཙུན་ཆུང་གཅིག་ལ་འཁོར་གསུམ་ཁུར་དུ་བཅུག་འང་ཟེར་བ་དང༌། དེ་ནས་ལྷ་སར་བྱོན་ནས་ར་སའི་བཅོམ་ལྡན་འདས་ཀྱི་མདུན་དུ་མཁན་ཆེན་གཞོན་ནུ་དཔལ་ལ་དགེ་ཚུལ་མཛད་པས། མཚན་བསོད་ནམས་གྲགས་པ་དཔལ་བཟང་པོ་ཞེས་བཏགས་སོ།། ཀ་རི་ཀ་རྣམ་གཉིས་གཞུང་འགྲེལ་རྣམས་གསན་ཅིང་ཐུགས་སུ་ཆུད་དོ༎
དེར་སྤྱོད་འཇུག་རྣམ་ངེས་རྣམ་འགྲེལ་གསན་ནོ།། དེ་ནས་མཚལ་གུང་ཐང་དུ་བྱོན་ནས་བླ་མ་བཀྲ་ཤིས་སེངྒེ་ལ། ཕར་ཚད་མངོན་པ་གོང་འོག་ཐམས་ཅད་ལེགས་པར་བསླབས། དེ་ནས་དགུང་ལོ་བཅུ་བཞི་ལོན་ནས་ལྕགས་ཕོ་རི་ལ་བྱོན་ཏེ། ཨ་ཙ་ར་ནག་པོ་ལ་སྒྲ་མཚམས་སྦྱོར་ལྔ༌། སྙན་ངག་མེ་ལོང༌། ཀླུའི་ཟློས་གར། བྲ་འབེབས་ལ་སོགས་གསན་ནོ།། དེ་བཞིན་དུ་དབུས་ཁམས་ཀྱི་དགོན་པ་ཀུན་ཏུ་འགྲིམས་ནས་ཐོས་པ་རྒྱ་ཆེན་པོ་མཛད། དེ་ནས་དགུང་ལོ་ཉེར་གཉིས་ལོན་ནས་གཙང་ལ་བྱོན་ཏེ། ས་སྐྱར་ཕེབས་ནས་མཁན་ཆེན་འཇིགས་མེད་གྲགས་པའི་དྲུང་དུ་བསྙེན་རྫོགས་མཛད་ཅིང༌། འདུལ་བའི་ཆོས་སྐོར་ཐམས་ཅད་ལེགས་པར་བསླབས་པས། དགེ་སློང་རྡོ་རྗེ་འཛིན་པར་གྱུར་ཏོ།། དེ་ཉིད་དུ་ཕར་ཚད་མངོན་གསུམ། མཛོད་ཀྱི་རང་འགྲེལ་ལ་སོགས་པ་གསན་ནོ།།
དེ་ནས་ལྕགས་ཕོ་ཁྱི་ལོ་འབབ་རིམ་དུ་བྱོན་ནས་རྒྱུད་འགྲེལ་ལ་སོགས་ཆོས་མང་དུ་གསུངས་ནས། མང་པོ་ཐོས་བསམ་སྒོམ་གསུམ་ལ་བཀོད་དོ།། ཕག་ལོ་ཟླ་བ་དགུ་ནསསྨན་ཆུའི་རི་ཁྲོད་དུ་བྱོན་ནས། དེ་བཞིན་དུ་འབྲི་གུང༌། རྫ་ར། རྒྱ་མ་རྣམས་སུ་གདན་དྲངས་ནས་ཆོས་འཁོར་བསྐོར་བར་མཛད། སྨན་ཆུར་རྟེན་གསུམ་བཞེངས་ནས་བརྟག་གཉིས་ཀྱི་འགྲེལ་བ་ལ་སོགས་བཟང་ལ་མང་བའི་གསུངས་ཆོས་མང་བོ་མཛད། ས་ཕོ་རྟ་ལོར་ཆོས་རྗེ་ཕྱོགས་པ་གུང་ཐང་དུ་བྱོན་པ་གསན་ནས། དགྱེས་ཚོར་མཛད་ནས་དེར་བྱོན་ནས་ཆོས་རྗེ་རྣམས་གཉིས་དབུ་གཏུག་དང་བཅས་པ་མཛད། དགྱེས་པའི་གསུང་གླེང་མྱེས་མཉེས་མཛད་ཅིང་སེར་གྲྭ་སྟོང་ཕྲག་འཚོགས་པ་ལ་ཕྱོགས་པས་མང་ཇ་བསྐོལ་པའི་ཉིན་པར། ཕྱོགས་པའི་གྲུབ་མཐའི་གཤག་རལ་གཅིག་མཛད་ཞེས་གསུང་བྱོན་ནས། དེར་བསྟན་པའི་གྲུབ་མཐའི་གཤག་རལ་བརྗོད་པ་གཙང་བ་གདང་སྙན་པའི་ཕ་རོལ་གྱི་ཡིད་འཕྲོག་ཅིང༌། གཞན་སྣང་ཟིལ་གྱིས་གནོན་པར་གྱུར་ཏེ། བསྟན་འཛིན་ཐམས་ཅད་ཀྱི་ཐུགས་དགྱེས་པར་མཛད་དོ།། ཆོས་རྗེ་ཕྱོགས་པ་གཙང་ལ་བྱོན་ཁར་ཡར་ལུང་སྣེའུ་ཐུང་གདུང་གི་བར་དུ་སྐྱེལ་ཐུང་མཛད། ཆོས་རྗེ་ཕྱོགས་པས་རུས་རྒྱན་གཅིག་གིས་སྣ་དྲངས་པའི་དགུ་ཚན་གཅིག་ཕུལ་ནས་སྐུ་རིམ་ལ་འབད་པའི་ཞལ་ཏ་མཛད་དོ།།
ཞབས་དྲུང་པདྨོའི་ཚལ་དུ་བདག་སྐྱེས་ཏེ། །
གསུང་གི་བདུད་རྩའི་ཐོག་མར་རོ་མྱང་ནས། །
དགའ་ལྡན་ལྷ་ཡི་གནས་སུ་མངོན་པར་འཕགས། །
དེ་ནས་ཐུགས་དགོངས་རྫོགས་ཤིང་དགུང་ལོ་གྱ་གསུམ་བཞེས་པའི་དུས། མེ་མོ་ལུག་གི་ལོ་ཟླ་བ་དྲུག་གི་ཚེས་བརྒྱད་དུ་ཞི་བར་གཤེགས་སོ།། དེ་མ་ཐག་ནམ་མཁའ་ལ་སྒྲ་གྲགས། བར་སྣང་ལ་འཇའ་འོད་སྣ་ཚོགས་གཟིམ་ཁང་གི་སྟེང་དུ་ཟུག་གོ། ས་གཡོ་བ་དང༌། མེ་ཏོག་གི་ཆར་འབབ་པོ།། ཞག་བཅུ་དྲུག་ཏུ་རང་བཞིན་འགྱུར་མེད་འོད་གསལ་གྱི་ངང་ལ་བཞུགས་སོ།། སྤུར་སྣམ་སྣང་ཆོས་བདུན་ཚང་བར་མཛད་ཅིང༌། གཟི་མདངས་ཆེ་བ་དང་འོད་ཟེར་དུ་མ་འཕྲོ་བ་དང༌། དྲི་བཟང་གི་ངད་ལྡན་པ་དང༌། དེ་ནས་ཉེར་བཞིའི་སྔ་དྲོ་དཀར་ཆ་སྟེང་དང་དམར་པོ་ཆུ་ལམ་ནའོ།། སྤུར་བྲག་དུང་གི་རྩ་བར་སྦྱངས་བའི་ཚེ། ནམ་མཁའ་གཡའ་དག་པའི་དཀྱིལ་དུ་འཇའ་འོད་སྣ་ཚོགས་པས་ཁྱབ་ཅིང། རི་རྩེ་ནས་སྤུར་ཁང་གི་བར་ལྷའི་མེ་ཏོག་དཀར་དམར་སྣ་ཚོགས་པའི་ཆུ་ཤོག་ཙམ་གཅིག་གི་རྒྱབ་གཅིག་འབབ་པ་བར་མ་ཆད་པར་གྲལ་བཞིན་དུ་འོང་བ་དང༌། རོལ་མོ་སྣ་ཚོགས་པ་དང་སྤོས་ཀྱི་དྲི་བཟང་བྲོ་བར་གྱུར་ཏོ།། སྤུར་ཁང་གི་ཞལ་ཕྱེས་པའི། འདོད་མ་གཅིག་གི་མ་ཚང་བའི་དུས་འཁོར་ཡོངས་རྫོགས་ཀྱི་ལྷ་ཚོགས་འཁོར་དང་བཅས་པར་བྱོན་པ་དང༌། དུང་དཀར་ལྔ༌། རིང་བསྲེལ་མཐའ་ཡས་པ་བཞག་གོ།
ལྷ་ཡི་རྒྱལ་མཚན་ཆོས་ཀྱི་འོད་སྟོང་འབར། །
རྒྱལ་མཚན་བ་དན་སྣ་ཚོགས་དང༌། །
གླུ་ཡི་མཆོད་པ་སྣ་ཚོགས་ཀྱིས། །
ས་གཡོས་ལ་སོགས་དཔག་མེད་བྱུང༌། །
རྗེས་སུ་ཡང་དག་འཛིན་པར་ཤོག །
ང་ནི་སྔོན་ཚེ་ཡུ་མོར་གྲགས། །
ཡེ་ཤེས་སྤྱན་ལྡན་ཐང་སྟོང་བློ་གྲོས་དཔལ། །
བདག་གིས་རབ་ཐོབ་འགྲོ་ཀུན་འདྲེན་པར་ཤོག །
ལེགས་པའི་དགེ་བའི་བདག་གིས་ཚེ་རབ་ཀུན། །
ཐོས་བསམ་སྒོམ་གསུམ་རིག་པའི་རྒྱུད་སྦྱངས་ནས། །
སྔུན་
སྔུན།
༼དུང་དཀར་ཚིག་མཛོད་ཆེན་མོ་༽ནས་བཏུས།
ཀ་ལ་ཀི་
གར་གྱི་མུ་སྟེགས་པ་ལྷ་ཁྱབ་འཇུག་སྐྱབས་སུ་འཛིན་པ་རྣམས་ཀྱིས་ཁྱབ་འཇུག་གི་འཇུག་པ་བཅུ་ཁས་ལེན་པའི་ནང་གསེས་བཅུ་པ་མ་འོངས་པའི་དུས་སུ་འབྱུང་འགྱུར་གྱི་ཀ་ལ་ཀི་སྟེ། བོད་སྐད་དུ་རིགས་ལྡན་ཞེསའབོད་པ་དེར་ཟེར། ཁྱབ་འཇུག་གི་སྤྲུལ་པ་རིགས་ལྡནདེ་ནི་དབྱི་སི་ལན་གྱི་ཆོས་ལུགས་འཛམ་གླིང་ཡོངས་སུ་དར་སྤེལ་བཏང་ནས་དབང་དུ་སྡུད་མཁན་ཡིན་པ་སོགས་མུ་སྟེགས་ཁྱབ་འཇུག་པ་རྣམས་ཀྱི་བཤད་སྲོལ་ལ་ཡོད་པའདི་ཡང་ནང་པ་སངས་རྒྱས་ཆོས་ལུགས་ཀྱིས་དུས་འཁོར་ནས་གསུངས་པའི་ཤམ་བྷ་ལའི་རྒྱལ་པོ་རིགས་ལྡན་ཉི་ཤུ་རྩ་ལྔ་པ་དྲག་པོ་འཁོར་ལོ་ཅན་གྱི་ལོ་རྒྱུས་དང་འདྲམཚུངས་ཤིག་སྣང་། ཞིབ་པར་ཁམས་སྤྲུལ་བསྟན་འཛིན་ཆོས་ཀྱི་ཉི་མས་མཛད་པའི《ལྷ་ཆེན་པོ་ཁྱབ་འཇུག་གི་འཇུག་པ་བཅུའི་གཏམ་རྒྱ་བལ་མཁས་པའི་ངག་རྒྱུན》ཞེས་པ་དེར་གསལ།
ཀ་ལཱ་པའི་གྲོང་ཁྱེར་
ངས་རྒྱས་ཆོས་ལུགས་ཀྱི་སྔགསཕྱོགས་དུས་འཁོར་གྱི་རྒྱུད་དང་འགྲེལ་པ་སོགས་ནས་བཤད་པའི་ཡུལ་ཤམ་བྷ་ལ་ཞེས་པའི་རྒྱལ་ས་ཆགས་ཡུལགྲོང་ཁྱེར་གྱི་མིང་ལ་ཀ་ལཱ་པ་ཞེས་འབོད་པ། བོད་སྐད་དུ་ཆ་བསགས་ཀྱི་གྲོང་ཁྱེར་རམ་ཆ་བསགས་ཀྱི་ཕོ་བྲང་ཞེསམིང་གི་རྣམ་གྲངས་ཡིན་པར་བཤད་ཅིང་། གནས་ཡུལཡང་རྒྱ་གར་རྡོ་རྗེ་གདན་ནས་བྱང་ཕྱོགས་སུ་ཡུལ་ལུང་མི་འདྲ་བ་བདུན་བརྒལ་བའི་མཐར་ཡུལ་གྱི་དབྱིབས་ཟླུམ་པོ་མཐའ་གངས་རིས་ཕྱི་ནང་གཉིས་སུ་བསྐོར་བའི་ནང་མའི་དབུས་སུ་ཀ་ལཱ་པའི་གྲོང་ཁྱེར་ཆགས་པ་དང་། ཡུལ་དེར་རྒྱལ་པོ་རིགས་ལྡན་གྱི་མིང་ཅན་ཉི་ཤུ་རྩ་ལྔས་སྲིད་དབང་བཟུང་བ་སོགས་ཐུན་མོང་འཇིག་རྟེན་གྱི་སྣང་ཚོད་ལས་འདས་པའི་བཤད་ཚུལ་མང་དུ་མཆིས་ཤིང་། གཟིགས་པར་འདོད་ན་ཀུན་གཟིགས་པཎ་ཆེན་སྐུ་ཕྲེང་དྲུག་པདཔལ་ལྡན་ཡེ་ཤེས་ཀྱིས་མཛད་པའི《ཤམ་བྷ་ལའི་རྣམ་བཤད་འཕགས་ཡུལ་གྱི་རྟོགས་བརྗོད་དང་བཅས་པ་ངོམཚར་བྱེ་བའི་འབྱུང་གནས》ཞེས་ཁ་བྱང་དུ་འཁོད་པ་དམ་པ་དེའི་གསུང་འབུམ་པོད[ཉ]པའི་མཇུག་ཏུ་ཡོད།
སྔོ་སྨན་རིགས་གཙོ་བོ་བརྒྱ་དང་བཅོ་བརྒྱད་
སྔོ་སྨན་རིགས་གཙོ་བོ་བརྒྱ་དང་བཅོ་བརྒྱད།
༼དུང་དཀར་ཚིག་མཛོད་ཆེན་མོ་༽ནས་བཏུས།
སྔོའི་བུ་མོ་སྤུན་བདུན་
སྔོའི་བུ་མོ་སྤུན་བདུན།
གཡའ་ཀྱི་མ། སྟོང་ཟིལ།  གང་གཱ་ཆུང་།  -ཧོང་ལེན།  ཏིག་ཏ།  བོང་དཀར།  སྤང་རྩི་དོ་བོ་རྣམས་སོ།
བརྔོད་པ་
བརྔོད་པ།
འདྲིད་པ་སྟེ་བསླུ་བའམ་མགོ་བསྐོར་བ།
བརྔན་པ་
བརྔན་པ།
༼དུང་དཀར་ཚིག་མཛོད་ཆེན་མོ་༽ནས་བཏུས།
བསྔགས་བྱའི་བརྗོད་གཞིར་དངོས་བསྟན་བཅུ་བདུན་
བསྔགས་བྱའི་བརྗོད་གཞིར་དངོས་བསྟན་བཅུ་བདུན།
༼དུང་དཀར་ཚིག་མཛོད་ཆེན་མོ་༽ནས་བཏུས།
བསྔོ་བ་གསུམ་
བསྔོ་བ་གསུམ།
ཉི་ཚེ་བའི་བསྔོ་བ། རྒྱ་ཆེ་བའི་བསྔོ་བ། བླ་ན་མེད་པའི་བསྔོ་བའོ།།
མ་རྒྱུད་རིགས་དྲུག
མ་རྒྱུད་རིགས་དྲུག
རྡོར་སེམས་ཀྱི་རྒྱུད། རྣམ་སྣང་གི་རྒྱུད། ཧེ་རུ་ཀའི་རྒྱུད། རྡོ་རྗེ་ཉི་མའི་རྒྱུད། པདྨ་གར་དབང་གི་རྒྱུད། རྟ་མཆོག་གི་རྒྱུད་རྣམས་སོ། །
ཀ་ནོ་ཧོ་ཁའི།
ཀ་ནོ་ཧོ་ཁའི་(ཉི་ཧོང་སྐད།: 狩野 芳崖)ནི་ཉི་ཧུང་གི་རི་མོ་མཁས་ཅན་ཞིག་རེད།
མ་བསྒྲིབས་ལུང་མ་བསྟན།
མ་བསྒྲིབས་ལུང་མ་བསྟན།
ངོ་བོ་ཉོན་མོངས་ཅན་མིན་པས་མ་བསྒྲིབས་པ་དང་། རྣམ་སྨིན་ལ་བལྟོས་ནས་དགེ་མི་དགེ་གང་རུང་དུ་མ་གྲུབ་པའི་ཆ་ནས་བླང་དོར་བཏང་སྙོམས་སུ་བཞག་པའི་ཆོས་རྣམས་ལ་ལུང་མ་བསྟན་ཞེས་པ་སྟེ། དཔེར་ན། སྣོད་ཀྱི་འཇིག་རྟེན་དང་། རྟག་པའི་ཆོས། སེམས་ཅན་གྱི་དབང་ཤེས་ལ་སོགས་པ་ལྟ་བུའོ། །
དུང་དཀར་
མ་ག་དྷ་
༼དུང་དཀར་ཚིག་མཛོད་ཆེན་མོ་༽ནས་བཏུས།
མ་དྲུག
མ་དྲུག
མ་དྲུག་ནི་ཨུ་མཱཿདང་མེ་ལྷ་དང་གངྒཱ་དང་འདམ་བུའི་ཚལ་དང་། སྨིན་དྲུག་དང་ས་ག་ཟེར་བ་དྲུག །
བེ་རི་འཇིགས་མེད་ཀྱི་སྙན་རྩོམ་དེབ་ཕྲེང་བཞི་པ། ཚོར་བའི་རླབས་རིས།
འཇིག་རྟེན་འདྲེན་པའི་མཆོད་སྤྲིན། གསེར་གྱི་རྟགས་མའི་གཟེངས་རྟགས་ལ་ཕུལ་བའི་འཚམས་འཕྲིན།
འཚུབ་མའི་རླུང་གི་སྐུལ་བའི་མཚོ་གྲུ་བཞིན།། དམག་དང་འབྱུང་བཞི་འཁྲུག་པའི་འཇིག་རྟེན་འདིར།། འཛམ་གླིང་སྤྱི་པའི་དཀོན་མཆོག་གཅིག་ཉིད་དུ།། ཁྱེད་ལ་རེ་བའི་མེ་ཏོག་ཀུན་གྱིས་གཏོར།། འཇིག་རྟེན་མི་ཡུལ་སྤྱི་ཡི་བདེ་སྡུག་དང༌།། བྱེ་བྲག་གངས་ཅན་བོད་ཀྱི་བསྟན་སྲིད་ཟུང༌།། གནམ་གྱི་མཐོངས་ནས་་དོག་མོ་ས་ཡི་བར།། ཁྱེད་ལས་གཉིས་པའི་སྐྱབས་མགོན་མེད་པར་ཤེས།།
བསམ་ཞིང་བསམ་ཞིང་ཚོར་འདུའི་མེ་རླབས་གཡོ།། གཡོ་ཞིང་གཡོ་ཞིང་སེམས་ཀྱི་སྙན་ངག་བྲིས།། བྲིས་ཤིང་བྲིས་ཤིང་རྫོགས་མཐའ་མི་འདུག་ཀྱང༌།། སེམས་ཀྱི་སྙན་ངག་འབྲི་མཚམས་འདི་ནས་བཞག།
ཨ་མདོ་ཡུལ་ནས་ཨ་ལགས་བླ་ཁོས་བསྐྱངས།། ནང་མ་སྒང་གིས་ནང་ཚོགས་བྱས་པ་ལས།། དགའ་ལྡན་ཕོ་བྲང་དགའ་བ་མ་གྱུར་ཀྱང༌།། གངས་ཅན་ཞིང་དུ་གངས་སེང་བཞིན་དུ་འགྱིངས།།
ངོ་དགའ་མི་མཁྱེན་ངོ་ལོག་གྲས་ལ་ལྷུང༌།། གོ་རྟོགས་མཐོ་བས་གོ་སའི་ཁྲི་ལས་ཕབ།། གསར་ཞེན་མེད་པས་གསར་བརྗེ་ངོ་ལོག་རྩིས།། ཁ་སྲོང་གཏིང་སྲོང་ཁ་བྲལ་རིང་ལུགས་ཆགས།།
རླབས་ཆེན་སྤྱོད་པའི་རླབས་ཀྱི་ཟེགས་མ་ལ།། བཟང་ངན་མི་ཤེས་བཟང་ལན་ངན་འཇལ་གྱིས།། གནའ་རོ་སྐམ་པོ་བསླངས་པའི་གནའ་མི་འགས།། རྒྱལ་ཞེན་ཅན་ཁྱོད་རྒྱལ་འཚོང་གྲས་ལ་གཡུགས།།
ལས་ལ་བརྩོན་ཞིང་དཔལ་ངར་ལྡན་པ་ཡི།། བོད་རིགས་བུ་རབས་ཚ་བརྒྱུད་མཚན་སྙན་ལ།། གནོད་པའི་རྗེས་ཤུལ་ཕྲ་མོ་ཙམ་ཞིག་ཀྱང༌།། མི་འཇོག་པ་འདི་དམ་བཅའ་ཡིན་ཞེས་གསུང༌།། རྒྱ་བོད་ཕྱི་ནང་མི་རིགས་སུ་ཡིན་ཀྱང༌།། བསྟོད་སྨད་ཁྲོམ་བསྒྲགས་ཇི་ལྟར་བྱེད་ན་ཡང༌།། བོད་ལྗོངས་སྣོད་བཅུད་བསྟན་སྲིད་ལ་རྒྱ་ཆེད།། ནམ་ཡང་ཞུམ་པ་མེད་པའི་སྙིང་སྟོབས་འཆང༌།།
སྔོན་མོའི་གནམ་དང་དོག་མོའི་ས་ཡི་དབར།། ས་ཡ་དྲུག་གི་བསྟན་སྲིད་མི་རིགས་ཆེད།། སྙིང་སྟོབས་སྤོབས་པ་ཁྱོད་དང་འདྲ་བ་ཞིག། མ་བྱུང་མི་འབྱུང་ཕྱིས་ཀྱང་འབྱུང་བ་དཀོན།། དེ་ཕྱིར་ཁྱོད་ཀྱི་སྐུ་ཚེ་མཛད་རིམ་ལ།། ཞིབ་ཏུ་བརྟགས་པའི་སྡོམ་ཚིག་སྐྱུར་མོ་འདི།། སུ་ལ་ཕོག་ཀྱང་འགྱོད་པ་མི་འདུག་པས།། ཁ་རུ་ཁ་ཐུག་བྱས་ནས་བྲིས་པ་ལགས།།
མཁན་ཆེན་དམ་པ་ཀུན་དགའ་དབང་ཕྱུག་གི་རྗེས་དྲན་མ་ བཅོས་སེམས་ཀྱི་རང་མདངས།།
ན་མ་སྭ་ར་སྭ་སྟྭི་ཡཱ། ལྷོ་ཕྱོགས་སྭ་ར་སྭ་སྟྭིའི་མཚོ་འགྲམས་ན།། རྨ་བྱའི་སྒྲོ་གདུགས་རྩེན་པའི་གུར་ཁྱིམ་ནང༌།། དབྱངས་བདུན་རྫོགས་པའི་པི་ཝང་འཁྲོལ་མཛད་མ།། ངག་དབང་ལྷ་མོས་ངག་གི་དངོས་གྲུབ་སྩོལ།། འདི་ན་ཕུལ་བྱུང་བོད་ཀྱི་བུད་མེད་ཅིག། བླ་ན་མེད་པའི་མཛད་རྗེས་དང་འགྲོགས་པའི།། དོན་ལྡན་ངག་གིས་བསྟོད་པ་མདོར་བསྡུས་ཤིག། གོ་སླའི་སྙན་ངག་ལམ་ནས་བརྗོད་པར་འདོད།།
སྨིན་འཁྱོགས་སྤྱན་ཞགས་འཕེན་ཐེངས་གཅིག་ཉིད་ཀྱིས།། ཤེས་འཇོན་ལྷག་བསམ་དཔའ་འཛངས་ལྡན་པའི་བུ།། ༈༈༈༈ལུས་སེམས་འཆིངས་བྱས་ཏེ།། ངག་དབང་ལྷ་མོས་གཏན་གྱི་གྲོགས་སུ་བཀུག།
ས་གནས་བོད་ཀྱི་བུད་མེད་ཚོགས་གཙོ་དང༌།། དབུས་རྒྱུན་བུད་མེད་ཚོགས་པའི་དྲུང་ཆེ་ཟུང༌།། ཐེངས་གཅིག་མིན་པ་ཡང་ཡང་གནང་བྱས་པས།། ངག་དབང་ལྷ་མོ་ལྷ་ལས་ལྷག་ཅེས་གྲགས།།
ཤར་ཕྱོགས་ཨོ་ལན་པིག་གི་རྩེད་འགྲན་དང༌།། རྒྱལ་སྤྱིའི་བུད་མེད་ཚོགས་པའི་ཚོགས་ཆེན་ཐོག། བོད་དོན་འབྲེལ་བའི་གཏམ་བཤད་ཤུགས་ཆེར་སྤེལ།། ངག་དབང་ལྷ་མོས་རླབས་ཆེན་རྨང་གཞི་གཏིང༌།།
ཡང་ནས་ཡང་དུ་སྤྱི་འཐུས་གནང་བའི་རིང༌།། ཡང་ནས་ཡང་དུ་སྤྱི་དོན་སྒྲུབ་པ་ལས།། སྒེར་དོན་སྒྲུབ་པའི་ལོ་རྒྱུས་མི་ལྡན་པས།། ངག་དབང་ལྷ་མོས་ཀུན་གྱི་རེ་བ་བསྐངས།།
མཆོང་མཛེགས་འཕར་གསུམ་གོམས་པའི་རྩལ་བོ་ཆེ།། བསྟན་དགྲ་རྔ་རིང་འཇོམས་པའི་དཔའ་བོ་ཆེ།། ཁྱིམ་ཕུག་ཤ་མར་ཟ་བའི་རྐུན་མ་ཆེ།། སྟག་ལ་དྲག་རྩལ་བསླབས་པའི་དགེ་རྒན་ཆེ།།
ལྷ་ས་གླིང་དུ་ལྷ་འཁྲབ་འདྲེ་འཁྲབ་མཛད།། བླ་ཆེན་དུ་མའི་བླ་རས་ཧྲུལ་པོར་བཏང༌།། ཨ་ནེ་ཕལ་ཆེར་ཨ་མའི་གོ་ས་གནང༌།། འབྲུག་པའི་གླིང་དུ་འབྲུག་བཞིན་གྲགས་པའི་བུ།། གབ་ལན། ༡ ནམ་མཁའ།    	 ༢ ཉི་མ། ༣ ཟླ་བ།         	༤ སྐར་མ། ༥ཁྱི།         		  ༦ ལི་ལི། ༧ ཨ་ཁུ་བསྟན་པ།   	༨ འབྲུག་པ་ཀུན་ལེགས།
ཨེ་ཡིན། སྔོ་ལྗང་ལྗོན་ཤིང་འཁྲིགས་པའི་ནགས་ཀླུང་གི་གསེབ་ནས།། གྲུབ་པའི་རྒྱལ་མཚན་སྒྲེང་པའི་ཁང་བཟང་གི་ནང་ན།། དམར་སེར་ལན་བུ་ཅན་གྱིས་ཕང་ཁ་ནས་འཁྱུད་པ།། ཟུང་འཇུག་བདེ་དྲོད་སྟེར་བའི་ཌཱ་ཀིའ་རང་ཨེ་ཡིན།།
ངེས་མེད་ཟས་རིགས་བསྒྲིགས་པའི་ཟ་ཁང་གི་ནང་ན།། སྐྲ་རིང་རུ་ཚོན་ནག་པོ་རྒྱབ་ལོག་ཏུ་ཕྱོངས་ནས།། ཕྱི་གླིང་རྐུབ་ཤ་རྗེན་པ་ལྕེ་ལྡག་པ་གོམས་པ།། ཕ་བཟང་བུ་ཕོས་སྐྱོང་པའི་རྣམ་ཐར་ཞིག་ཨེ་ཡིན།།
ད་ནངས་བྱེ་འུའི་གསུང་སྙན་མ་ཐོས་གོང༌།། ཞོགས་རླུང་བསིལ་མོས་ཕྲ་ཡོལ་ཁད་ཀྱིས་ཕྱེས།། མགོ་བོ་སྔས་ལ་འབྱར་བའི་རྨི་ལམ་ཡང༌།། གཟུགས་མེད་རླུང་བུ་ལྡང་བས་ཧད་ཀྱིས་དཀྲོགས།།
ཁ་རྩངས་གྲང་ལྷག་འཐབ་ནས་ཁ་བ་འབབ།། དེ་རིང་གཡའ་དག་མཁའ་ནས་ཉི་གཉོན་འཛཱུམ།། གནམ་སའི་གཤིསལུགས་ངེས་མེད་འགྱུར་བ་འདི།། འདུས་བྱས་མི་རྟག་མཚོན་པའི་དཔང་རྟགས་ཤིག།
2007/3/26/སྤྱི་འཐུས་གྲོས་ཚོགས་སུ་བྲིས།
༢ བསམ་ཡས་གཙུག་ལག་ཁང༌། རྒྱ་གར་པཎ་ཆེན་ཕེབས་ས།། བོད་ཀྱི་ལོ་ཆེན་བཞུགས་ས།། ཆོས་ཀྱི་རྩ་བ་ཚུགས་ས།། བསམ་ཡས་ཆོས་ཀྱི་ཞིང་ས།།
ལས་ལ་བསྐོས་པའི་བུ་མོ།། ཐེངས་གཅིག་མཇལ་བ་ཙམ་གྱིས།། སེམས་པ་གཏིང་ནས་འཕྲོག་སོང༌།། ཀྱེ་བུ་མོ་ལགས།
བརྩེ་བའི་བཀྲ་ཤིས་ལྷ་མོ།
ཉི་ཟླ་སྐར་གསུམ་སྤྲིན་པའི་གསེབ་ཏུ་འཚང༌།། གངས་ལྷ་མེ་ཏོག་སྟོན་མཇུག་བ་མོས་བཅོམ།། རི་སྤྱང་དམར་པོས་ལུག་ཁྱུ་ཉུལ་བའི་སྣེ།། གངས་རིའི་ལས་དབང་སྔོན་པོའི་ཆུ་དང་འགྲོགས།།
ཟླ་གསུམ་ཟླ་ངོ་ལོན་ལོང་མ་བྱུང་གོང༌།། གོམ་གསུམ་གོམ་པ་སྤོ་སྟངས་མ་ཤེས་གོང༌།། ཕ་ལོས་འགྲོས་མ་ཞོན་ནས་ཁྱོད་ཀྱི་མཚན།། དཀར་མཛེས་བཤད་སྒྲུབ་ནོར་བུའི་གླིང་དུ་བསྐྱལ།། ཕོ་ལོ་བཞི་གསུམ་བཅུ་གཉིས་མགོ་ཐོག་ནས།། དབྱངས་གསལ་སོ་བཞིའི་མེ་ཏོག་མཐུ་ཞོར་དུ།། ཆུ་ཟོར་རྒྱབ་ཏུ་ཁུར་བའིབྱིས་པ་ཁྱོད།། ཡོན་ཆབ་མཆོད་ཡོན་བྲན་པའི་མཆོད་གཡོགས་བྱས།།
སྡེ་དགེ་ཁྲམ་ལ་རྡོག་པའིའོག་ཏུ་རྫིས།། འབྲི་ཆུ་སྔོན་མོའི་སྐེད་པ་ཕྲེད་དུ་བཅད།། ཀོང་པའི་བར་ལ་བརྒལ་ནས་དབུས་ལམ་འཚོལ།། ཉི་མ་ལྷ་སའི་ཁྲོམ་ར་དང་པོར་མཐོང༌།།
ཤོངས་ཀྱི་གླིང་ནས་དྲག་པོའི་གོ་མཚོན་བླངས།། སྙེ་མོ་དཀར་ཁོང་རྒྱ་བོད་གཡུལ་འཐབ་ཁྲོད།། དམར་པོ་ཁྲག་གིས་སྦགས་པའི་བཤའ་གྲི་ཡིས།། བརྒྱ་བསད་སྟོང་སྒྲིལ་བྱས་པའི་ལོ་རྒྱུས་བཞག།
འདམ་གཞུང་བཙན་འགག་དོགས་མོའི་སྒུག་ར་ནང༌།། དགྲ་སྡེའི་རླངས་འཁོར་དམར་པོ་མེ་ཡིས་བསྲེགས།། ཚེ་ཟད་ལས་ཀྱིས་དེད་པའི་རྒྱ་ཁྱུ་ཞིག། བརྩེ་མེད་གཤིན་རྗེ་རྒྱལ་པོའི་ཁྲིམས་སར་བསྐྱལ།། འབྲི་གུང་མཁར་སྒང་འགྲིམས་པའི་ལམ་སྣེ་ནས།། མེ་མདའི་ཁ་ཚ་འགྲན་པའི་མེ་སྟག་ཁྲོད།། དགྲ་དམག་བཅུ་ཕྲག་བསྒྱེལ་བའི་ཟུང་ཁྲག་གིས།། མེས་པོའི་རྣམ་ཤེས་དགྱེས་པའི་མཆོད་སྤྲིན་བསྟར།།
སྤོ་བོ་ཆུ་མདོའི་ས་འགག་གཟུང་པའི་སྐབས།། ནག་པོ་དགྲ་ཡིས་ཀླད་ནས་བསྐོར་ཏེ་བཙགས།། རི་ཀླུང་ཨ་ལོང་བཞིན་དུ་བསྐོར་དུས་ཁྱོད།། དཔའ་དམ་དྲུད་ནས་གད་ལ་མཆོང་དགོས་བྱུང༌།།
ཟླ་འོད་རླུང་གིས་བདས་པའི་མཚན་ངོགས་ན།། ཟུངས་ཁྲག་ས་ལ་ཐིམ་པའི་དཔའ་བོ་ཚོའི།། རྣམ་ཤེས་མགྲོན་པོ་བསྟིམ་སའི་བང་སོའི་མདུན།། དཔུང་རོགས་གཡུལ་སར་རྒྱུག་པའི་རྨིག་སྒྲ་ཉན།། ཕ་ས་རྩོད་མཚམས་བཞག་པའི་ཕོ་རོག་སྐད།། མི་མངོན་རླུང་ཡན་གསེབ་ནས་འཛེར་བའི་གཏམ།། ཐོས་ཚེ་རྣམ་ཤེས་སྟོང་གི་ངུ་སྒྲ་ཡིས།། མཚན་དུས་གནམ་གྱི་རྒྱལ་མོའི་ལྷིང་འཇགས་བཀྲོགས།།
པར་བྱང་སྨོན་ཚིག
བླ་མེད་ཐེག་པ་མཆོག་ཏུ་འཇུག་པའི་སྒོ།། ཐེག་གསུམ་ཆོས་ཚུལ་ཀུན་གྱི་རྒྱལ་པོ་མཆོག། དམ་ཆོས་འོ་མ་བསྲུབས་པའི་སྙིང་པོ་གང༌།། བྱང་ཆུབ་སེམས་མཆོག་བསྐྱེད་པའི་མན་ངག་ཟབ།།
གདོས་བཅས་ཤ་ཁྲག་ཕུང་པོའི་ཁང་བཟང་འདི།། ནོར་གླིང་ཀུན་དགའ་ར་བའི་རྩེར་འཛེགས་ཀྱང༌།། གཟུགས་མེད་སེམས་ཀྱི་ཁྱེའུ་ལང་ཤོར་འདི།། ཁྱོད་ཀྱི་ཕང་བར་སྔ་ས་ཉིད་ནས་ཐིམ།།
ངའི་སྙིང་སྡུག་མ།་་་་་ཁྱོད་ནམ་ཡང་དྲན།
འོ་དང་སིབ་ཀྱི་འདོད་པའི་སྒྱུ་རྩལ་དང༌།། འཕུར་དང་མཉེད་ཀྱི་ཕན་ཚུན་འཐམ་པ་ཡིས།། བདུད་རྩིའི་ཆུ་ལ་སེངྒེའི་འོ་མ་བཞིན།། གཅིག་སེམས་གཅིག་ལ་ཐིམ་སོང་སྙིང་སྡུག་མ།།
ལྕང་གླིང་གྲུ་བཞིའི་ནང་གི། གསུང་སྙན་བྱེ་འུ་མཇོལ་མོ།། ང་དང་ཆུང་འདྲིས་བྱམས་པའི།། གསང་གཏམ་གཞན་ལ་བ་གསུང༌།།
སྐེད་ཕ་གི་བྲག་དཀར་རྩེ་གསུམ་ལ། ། མ་མཁའ་འགྲོའི་བྲོ་རྭ་སྐོར་ཞིང་གདའ། ། བྲག་མཐོན་པོ་ཐོག་གིས་མ་གཏོར་གོང༌། ། བྱ་ཐང་དཀར་བྲག་ལ་འཁོར་རན་གདའ། ། བྱ་ཐང་དཀར་བྲག་ལ་མ་འཁོར་ན། ། བྲག་མཐོན་པོའི་བདག་པོ་སུ་ཡིས་བྱེད། །
འདབ་མ་གི་གཡུ་མཚོ་སྔོན་པོ་ལ། ། ཉ་གསེར་མིག་ཁྱུག་འགྲོས་རྩེན་ཞིང་གདའ། ། མཚོ་སྔོན་མོ་འཁྱགས་པས་མ་བསྡམས་གོང༌། ། བྱ་ངང་པ་མཚོ་ལ་འཁོར་རན་གདན། ། བྱ་ངང་པ་མཚོ་ལ་མ་འཁོར་ན། ། མཚོ་སྔོན་མོའི་བདག་པོ་སུ་ཡིས་བྱེད། །
རང་ཡུལ་ལོག་འགྲོ གཞས་ཚིག བེ་རི་འཇིགས་མེད། གཞས་གཏོང་མཁན་ ནོར་བུ་ཚེ་རིང༌།
བོད་རིགས་གཞོན་སྐྱེས་དཔའ་བོ།། རང་བཙན་དོན་དུ་ཤི་ཡང༌།། འཛམ་གླིང་ཤར་ནུབ་ཡོངས་ལ།། བསྔགས་བརྗོད་རླུང་ལྟར་གྲགས་སོང༌།།
བོད་རིགས་གཞོན་སྐྱེས་དཔའ་བོ།། རང་བཙན་དོན་དུ་ཤི་ཡང༌།། འཛམ་གླིང་ཤར་ནུབ་ཡོངས་ལ།། བསྔགས་བརྗོད་རླུང་ལྟར་གྲགས་སོང༌།། ༢༠༠༨།༤།༢༦། ནཻ་རུམགྲོན་ཁང་དུ་བྲིས།
ཡར་གི་གསེར་གྱི་ཉི་མའི་འོད་སྣང་འོག། མར་གི་ས་ཡ་དྲུག་གི་ལྷིང་འཇགས་སྣེ། རྟག་བརྟན་ཐེར་ཟུག་འཛིན་པའི་འཁྲུལ་སྣང་ལ། མི་རྟག་སྒྱུམའི་རང་ངོ་སུ་ཡིས་སྤྲོད།
བཟའ་ཟླ་བཙན་འཛག་གཏོང་པའི་ཇག་ཚོགས་མདུན།། པུས་མོ་ས་ལ་བཙུགས་པའི་གུས་ཕྱག་གིས།། ནང་མིའི་འདུ་ཤེས་འཛིན་པའི་ཁ་ཐབས་ལ།། སྙིང་རྗེའི་རེ་བ་འཆང་བའི་སྟོང་བསམ་མང༌།།
2007/7/11/མཚན་མོར་ནོར་གླིང་མཐོ་སློབ་ཀྱི་བགྲོ་གླེང་ཟུར་དཔང་ཞོར་དུ་ནོར་གླིང་ཚོགས་ཁང་ནང་དུ་བྲིས།
ཁྱོད་ཀྱི་འཁྲུངས་སྐར།
དེ་རིང་གནམ་ལ་བཀྲ་ཤིས་ཉི་མ་ཤར།། དེ་རིང་ས་ལ་གཟའ་སྐར་ཕྲད་སྦྱོར་བཟང༌།། དེ་རིང་ཁྱོད་ཀྱི་འཁྲུངས་སྐར་དུས་བཟང་རེད།། ཁྱོད་ཀྱི་འཁྲུངས་སྐར་ལང་ཡིས་ཁྱོད་ལ་བཀྲ་ཤིས་བདེ་ལེགས་ཞུ།།
ལྟོས་དང་རྡ་སའི་ནགས་ཀླུང་སྟུག་སོའི་ནང༌།། སྤྲ་དང་སྤྲེའུ་རྒྱུ་བའི་འཚང་ཀ་ལ།། ཁང་ཁྱིམ་སྡོད་གནས་མེད་པའི་སྐྱབས་བཅོལ་ཚོར།། དྲན་པའི་སྐུལ་འདོད་གཏོང་བའི་བརྙན་རིས་ཤིག།
ལྟེ་ཁྲག་ས་ལ་འཕོས་སའི་བྱང་བརྒྱུད་ན། ངུ་འབོད་གནམ་ས་དབྲལ་བའི་མནར་གཅོད་ལ། བདེན་པའི་རྒྱབ་ལངས་འདི་ཡི་མཐའ་མཇུག་ཏུ། རྒྱལ་ཁའི་གྲུབ་འབྲས་ལྡན་པའི་སེམས་གསོ་གནང༌།
དགའ་སྐྱོ་འདྲེས་མའི་མིག་ཆུ་ཁོག་ཏུ་གཞིབས། ངུ་དགོད་འདྲེས་མའི་གདོང་རིས་ཁད་ཀྱིས་འགྱུར། སྐྱིད་སྡུག་འདྲེས་མའི་གཏམ་སྣེ་དལ་གྱིས་བསྡུས། ཕྱི་མིག་ཅེར་བཞིན་མགྲོན་ཁང་ནང་དུ་ལོག
ཡོབ་རོབ་གནའ་མཐུན་ཚོགས་པ།
མི་ཚོགས་འདུ་ལོངས་སྟོན་ཁའི་རླུང་ལྟར་འཚུབས༎ མོ་ཊ་འགྲོ་བསྐྱོད་གྲོག་མའི་ཚང་བཞིན་བརྡོལ༎ ཁང་བརྩེགས་མཐོན་པོ་གནམ་གྱི་ཀ་བ་སྙེགས༎ གྲོང་ཁྱེར་འདི་ཡི་ལྟད་མོ་བརྗོད་ལས་འགངས༎
དོན་གཅོད་ཁང་ནས་མཐོང་ཁྱེང་ལག་འཁྱེར་འབྱོར༎ གོ་སྒྲིག་པ་ལས་གནམ་གྲུའི་པ་སེ་བླངས༎ ནམ་ཕྱེད་རྒྱལ་བའི་དཀྱིལ་འཁོར་ཏག་ཏག་ལ༎ བསམ་ཡས་གླིང་ནས་ལྡི་ལི་གནམ་ཐང་འགྲིམས༎
པ་ཀི་སི་ཐན
ཆབ་སྲིད།
ཕ་ཀི་སི་ཐན་ཀྱི་ཆབ་སྲིད་ཚོགས་པ་ཆེས་ཆེ་ཤོས་གཉིས་ནི། ཕ་ཀི་སི་ཐན་མི་དམངས་ཚོགས་པ་དང་སྲིད་གཞུང་གི་ཚོགས་པ་སྟེ་ཁ་ཆེ་བའི་མཐུན་ཚོགས་(འདི་ལ་དམག་མིའི་རྒྱབ་སྐྱོར་ཡོད།)ཡིན། འདས་པའི་ལོ་དག་གི་ནང་ཕ་ཀི་སི་ཐན་དྲང་བདེན་ལས་འགུལ་ཚོགས་པ་(Pakistan The-reek-Insaf)ཡང་གལ་འགངས་ཅན་དུ་གྱུར་ཡོད།
སྐད་ཡིག
ཡུར་དྲུ་སྐད་ཡིག་ནི་ཕ་ཀི་སི་ཐན་གྱི་རྒྱལ་ཡོངས་སྐད་ཡིག་ཏུ་ངོས་བཟུང་ནས་དབྱིན་ཡིག་གི་ཚབ་བྱེད་ཀྱིན་ཡོད་མོད། ཕ་ཀི་སི་ཐན་གྱི་མཐོ་རིམ་སྤྱི་ཚོགས་དང་སྲིད་གཞུང་ལས་ཁུངས་ཕལ་ཆེ་བའི་ནང་ད་དུང་ཡང་དབྱིན་ཡིག་བཀོལ་སྤྱོད་བྱེད་ཀྱིན་ཡོད་ལ། མི་མང་པོ་ཞིག་གིས་ས་རེ་ཁི་དང་ཕུན་ཇབ། ཕུ་ཞི་དོ། སེན་རྡུ། བྷ་ལོ་ཆི། བྷ་ར་ཧུ། ཁོ་ཝར་བཅས་ཀྱི་སྐད་ཀྱང་བཤད་ཀྱིན་ཡོད།
མ་སྨད།
མ་སྨད།
བསྟོད་པར་འོས་པའམ་མ་བུ་གཉིས་ལའང་ཟེར།
མ་བཟླུགས་པ།
མ་བཟླུགས་པ།
མ་ཞུས་པའམ་མ་དྲིས་པ། །
ལུང་མ་བསྟན་གྱི་ཞ་གོས་
༼དུང་དཀར་ཚིག་མཛོད་ཆེན་མོ་༽ལས་བཏུས།
མ་རིག་གསུམ།
མ་རིག་གསུམ།
རྨོངས་པ་ཙམ་གྱི་མ་རིག་པ། ཐེ་ཚོམ་གྱི་མ་རིག་པ།  ལོག་པར་རྟོགས་པའི་རྣམ་ཅན་གྱི་མ་རིག་པ།(རྨོངས་པ་རེ་རེར་ཆེ་འབྲིང་ཆུང་ངུ)
ལ་སྒྲ་འཇག་ཡུལ་བརྒྱད་
༼དུང་དཀར་ཚིག་མཛོད་ཆེན་མོ་༽ལས་བཏུས།
མན་ངག
མན་ངག
གཞུང་དོན་ལག་ལེན་དུ་བསྟར་སྐབས་ཀྱི་གལ་ཆེའི་ཉམས་མྱོང་། །
མནྡ་སུའི་ནང་ཚངས་ཅན།
མནྡ་སུའི་ནང་ཚངས་ཅན།
སྲིན་བལ་གྱི་བར་ཚངས་ཡོད་པའི་གོས། །
འབྲུག་ཡུལ།
རྒྱལ་ཡོངས་ཀྱི་མེ་ཏོག ཚེར་སྔོན་མེ་ཏོག
རྒྱལ་རབས་རིམ་བྱོན།
འབྲུག་རྒྱལ་དང་པོ། ཨོ་རྒྱན་དབང་ཕྱུག་གིས་ཕྱི་ལོ། ༡༩༠༧ ནས་ ༡༩༢༦ བར་རྒྱལ་སྲིད་བསྐྱངས། འབྲུག་རྒྱལ་གཉིས་པ། འཇིགས་མེད་དབང་ཕྱུག་གིས་ཕྱི་ལོ། ༡༩༢༦ ནས་༡༩༥༢ བར་རྒྱལ་སྲིད་བསྐྱངས། འབྲུག་རྒྱལ་གསུམ་པ། འཇིགས་མེད་རྡོ་རྗེ་དབང་ཕྱུག་གིས་ཕྱི་ལོ། ༡༩༥༢ ནས་ ༡༩༧༢ བར་རྒྱལ་སྲིད་བསྐྱངས། འབྲུག་རྒྱལ་བཞི་པ། འཇིགས་སེངྒེ་དབང་ཕྱུག་གིས་ཕྱི་ལོ། ༡༩༧༢ ནས་ ༢༠༠༦ བར་རྒྱལ་སྲིད་བསྐྱངས། འབྲུག་རྒྱལ་ལྔ་པ། འཇིགས་མེད་གེ་སར་རྣམ་རྒྱལ་དབང་ཕྱུག་གིས་ཕྱི་ལོ། ༢༠༠༦ ནས་རྒྱལ་སྲིད་ཀྱི་འགན་བཞེས།
སྐད་ཡིག
རྫོང་ཁ།
མལ་སྟོབས་དང་སྐུ་རིམ།
མལ་སྟོབས་དང་སྐུ་རིམ།
དགོང་མོའི་ཞག་ས་དང་ཞབས་བརྟན་རིམ་གྲོ། །
མས་དབེན་གྱི་སྲིང་མོ།
མས་དབེན་གྱི་སྲིང་མོ།
མ་མི་གཅིག་པའི་སྲིང་མོ་ལ་གོ་དགོས། །
མི་མཉམ་དང་མཉམ་པའི་ཕུང་པོ་ལྔ།
མི་མཉམ་དང་མཉམ་པའི་ཕུང་པོ་ལྔ།
ཚུལ་ཁྲིམས་ཀྱི་ཕུང་པོ། ཏིང་ངེ་འཛིན་གྱི་ཕུང་པོ།  ཤེས་རབ་ཀྱི་ཕུང་པོ།  རྣམ་པར་གྲོལ་བའི་ཕུང་པོ།  རྣམ་པར་གྲོལ་བའི་ཡེ་ཤེས་མཐོང་བའི་ཕུང་པོའོ།  །
བེ་རི་འཇིགས་མེད་ཀྱི་སྙན་རྩོམ་དེབ་ཕྲེང་དང་པོ། ཟུངས་ཁྲག
བོད་ཀྱི་ཁྲིམས་ཡིག་ཁྲིམས་ཁང་དམག་དང་དངུལ།། ༧	ཡོན་ཆིང་མེས་སོགས་ཁྱིམ་མཚེས་རྒྱལ་རབས་དང༌།། ཐ་དད་དངོས་པོ་ར་སྤྲོད་འཕེར་པ་འདི།། དེང་གི་རང་དབང་སླར་གསོའི་ཆ་རྐྱེན་ཡིན།།
དེ་ྟར་བསམ་བཞིན་ཁོ་བ འི་ ༼ིང་ནས་བཟོད ཐབ ེད པའི་རྦ་རླབསཤིག། ༡༥ ཤག་ཤགེ་་དུ་ཕྱུར་བའི་ཚུལ་ན་རླུང་གིས་བས ུལ་བི་རྒྱ་མཚོ་བཞ༨ན།། བདག་ནི་བ་ལང་ག༦ནལྟར་འཁྱོག་པའ་གོམ་སྟཁརྣ་མགྲོན་ང་ཞིག་ཏུ་བསྒྱུར།། ེ ན་བཞུགས་པའི་ཤེས་ལྡན་ཞིག་གིས་བ ག་ལ་གསང་ཚིག་འདི་གསྨྲས།།
དཔྱིད་ཟླ་གསུམ་ལ་བཀྲེས་སྡུག་མི་དགོས།། མར་དོ་གཉིས་ཀྱི་ཨོ་ལོ་བཀྲ་ཤིས།། དགུན་ཟླ་གསུམ་ལ་འཁྱགས་སྡུག་མི་དགོས།། རྩིད་པ་ནག་པོ་མགུལ་བཟི་བཀྲ་ཤིས།། དབྱར་ཟླ་གསུམ་ལ་ཆར་གདུགས་མི་དགོས།། བྲག་ཕུག་ནང་ལ་གླུ་ལེན་བཀྲ་ཤིས།། སྟོན་ཟླ་གསུམ་ལ་དཀའ་སྡུག་མི་དགོས།། བྱུ་རུ་དམར་པོའི་རྩེ་ཏོག་བཀྲ་ཤིས།། ཁ་ལ་སླེབས་དུས་སྣ་སྙུག་བཀྲ་ཤིས།། རྐང་པ་མེད་པར་གོམ་ལོང་བཀྲ་ཤིས།། ཁ་མིག་མེད་པར་ཁུངས་འཛུལ་བཀྲ་ཤིས།། ཁོག་ལ་སླེབས་དུས་སྣབས་ལུད་བཀྲ་ཤིས།། མེད་ཐབས་མེད་པའི་ནོར་བུ་བཀྲ་ཤིས།། བཀྲ་ཤིས་དགུ་བརྩེགས་སྲིད་པའི་ནོར་འདིས།། བཀྲ་ཤིས་ཡངས་པའི་འཇིག་རྟེན་ཁྱོན་འདིར།། བཀྲིས་སྐྱེ་འགྲོ་རྒྱ་མཚོས་བཀང་ཡོད།།
༡༩
ཀ་བ་བུམ་པ་འཁོར་བ་ཡིན་མིན་ཚིག་སྤྱིར་སྒྲོ་འདོགས་གཅོད་དྲགས་ན།། ཁ་རྐྱང་སྐམ་པོས་དལ་འབྱོར་རྟེན་བཟང་དོན་མེད་ཆུད་ཟོས་གཏང་ཡོང་ངོ།།། ག་ས་ག་ལ་རང་ཚུགས་མི་ཐུབ་ཁྱི་རྒན་བཞིན་དུ་རྒྱུག་དྲགས་ན།། ང་མེད་ཁྱེད་མེད་འདི་ཕྱི་གཉིས་ཕངས་སྤྲང་པོ་ལག་སྟོང་ཆགས་ཡོང་ངོ།།།
ཧ་ཅང་རྙེད་དཀའི་དལ་བྱོར་རྟེན་བཟང་པོ།། ཧ་ཧ་ཧོ་ཧོ་ངང་དུ་མི་སྐྱེལ་བར།། ཧ་ལོའི་དུག་དང་འདྲ་བའི་འཁོར་བ་ལས།། ཧ་རེར་ཐར་ཐབས་བྱེད་དེ་ཆོས་པ་ཡིན།།
ཝ་ལེར་ངེས་དོན་དཀའ་གནད་ལེགས་རྟོགས་ནས།། ཛ་ཡའི་ལུགས་བཟང་བཤད་པས་སྤེལ་བ་དང༌།། ཚ་གྲང་ཁྱད་བསད་སྒྲུབ་པའི་རྒྱལ་མཚན་དཔལ།། ཙ་ཀུ་ར་ལྟར་འཛིན་ན་ཆོས་པ་ཡིན།།
ཉ་ཉོག་བསྲེས་པའི་ཆོས་བརྒྱད་མ་འདྲེས་པར།། ཇ་ཧང་མདངས་མཛེས་མིང་དོན་གཉིས་མཚུངས་ཀྱིས།། ཆ་ལུགས་ཚངས་སྤྱོད་བྱ་བྲལ་སྤྱོད་པ་ཡིས།། ཅ་གེ་བློས་གཏོང་ནུས་ན་ཆོས་པ་ཡིན།།
ཆོས་པའི་སྤྱི་ཚོགས་སྒྲིག་གི་སེང་གེའི་པགས།། ཆོས་མིན་ལོག་པར་སྒྲུབ་པའི་ཝ་སྐྱེས་ཀྱིས།། ཆོས་བརྒྱད་རྫི་ཡིས་མྱོས་ཏེ་གྱོན་པས་ན།། ཆོས་དད་ཅན་རྣམས་མ་བརྟགས་སུན་སྣང་སྐྱེས།།
འདས་པའི་ལུགས་གཉིས་བྱུང་རིམ་ཟློས་པ་ཡི།། ཉམས་དགུའི་གར་གྱི་སྟངས་སྟབས་བསྒྱུར་བ་ལས།། དགའ་སྡུག་ཚོར་བའི་ཟིལ་ཆར་འཇོ་བའི་གཏེར།། བྷོ་ཊའི་ཟློ་གར་རིག་པའི་རིན་ཐང་ཡིན། གཉིས། ཡབ་མེས་རྣམས་ཀྱིས་བཞག་པའི་གཅེས་ནོར་མཆོག། མཐའ་འཁོབ་མུན་པ་སེལ་བའི་ཉི་ཟླའི་འོད།། གཅོང་རོང་འདམ་ལས་འདྲེན་པའི་དཔྱང་ཐག་སྟེ།། གངས་ཅན་གཙུག་ལག་རིན་ཐང་སུ་ཡིས་གཞལ།། ༣༢	སྲིད་འབྱོར་ཕུན་ཚོགས་བྱེ་བ་འབྱུང་བའི་སྒོ།། རྣམ་དག་ཐར་པ་སྒྲུབ་པའི་ལམ་གྱི་གྲོགས།། འཁོར་འདས་ལེགས་ཚོགས་ཀུན་གྱི་བྱེད་པོ་མཆོག། གངས་ཅན་གཙུག་ལག་རིན་ཐང་སུ་ཡིས་གཞལ།།
ཀྱེ་མ་འགའ་ཞིག་གཞན་ལུགས་སྐད་ཡིག་གིས་མཚོན་པའི།། རིག་གཞུང་འབྲས་ཆང་འཐུང་བའི་དྲེགས་པ་ཡིས་མྱོས་ཏེ།། རང་གི་རིག་གཞུང་ཟག་མེད་ཨ་མྲྀ་ཏའི་བགོ་སྐལ།། མྱོང་བའི་དགའ་སྟོན་མ་ཐོབ་ཀྱེ་མ་ཧུད་འཕོངས་པ།།
སྣ་ཚོགས་ནོར་བུ་མུ་ཏིག་གི		། ཕྲེང་བའི་རྗེས་འབྲངས་རྣམ་བཀྲ་བ།	། རྣམ་མང་མེ་ཏོག་དོ་ཤལ་ནི།		། རྒྱན་དུ་འཆང་བའི་མཛེས་སྡུག་ངོམས།།
ཨིབྷ་ཞུན་མའི་རྒྱུན་བཟང་གིས།		། དགྲ་ཟླར་འཛིན་པའི་ཉལ་འགྲོ་གང༌།།		། གཡུ་འབྲུག་ས་ལ་འཁྱུག་པ་བཞིན།		། ལྷུག་ལྷུག་འབབས་པའི་ཉམས་སྒེག་འཆང༌།།	།
ཆུ་མིག་རྟིང་ཀ་རྟ་ཆུ་དང༌།།	། ན་ཆུ་སྤང་ཆུ་རི་ཆུ་སོགས།	། ༤༢	དྭངས་གཙང་བརྒྱད་ལྡན་བདུད་རྩིའི་དཔྱིད།	། སྐྱེ་རྒུའི་གདུང་སེལ་སྐྲུན་པ་མང༌།།		།
ལྷ་དབང་ཕྱོགས་ལས་རྣམ་པར་རྒྱལ་བ་ཡི།		། བརྟན་པོའི་ཐུགས་བསྐྱེད་ཡོངས་འདུའི་གསེར་ཤིང་ལས།	། སྨིན་པའི་མདོ་ཁམས་བཅུ་གསུམ་ཆོས་ཀྱི་སྡེས།		། ༤༣	གསེར་སྦྱངས་གཙང་མས་ནོར་འཛིན་ཤིས་པ་སྒྲུབ།།
བྲ བྲབྲ བྲབྲབྲ
མེ་ཏོག་ལྡུམ་ར་དག་ཏུ་ཕན་ཚུན་ལག་མེལ་གྱིས།	། བུང་བ་དག་དང་སྙན་འཇེབས་འགྲན་པའི་གླུ་དབྱངས་ནི།	། ལེན་ཞིང་ལེན་ཞིང་རྩེན་དགའི་གར་གྱིས་འོ་བྱེད་དེ།	། ཁྲུས་རྫིང་ཆུ་རྩེད་དེ་ཀོ་ཁྱོད་ཀྱིས་བརྗེད་མི་སྲིད།		།
ཅི་སླད་ཟླ་བཞིན་ནག་ནོག་མཚན་མ་འཛིན་པར་བྱེད།། ཅི་ཕྱིར་རི་དྭགས་མིག་གིས་བདག་ལ་སྡང་མིག་ལྟ།། ཅི་སླད་བིམ་པའི་མཆུ་ཡིས་ང་ལ་མཆིལ་ཞགས་འཕངས།། ཅི་ཕྱིར་བུང་བའི་སྐྲ་ལོ་ཁོ་ན་སྟོན་པར་བྱེད།།
ཕ་མས་བཞག་པའི་གཅེས་ནོར་ལོངས་སྤྱོད་དང༌།། རིན་ཐང་བྲལ་བའི་བསླབ་བྱའི་མེ་ཏོག་ཕྲེང༌།། གཏོང་ཕོད་ལག་པས་ཁོ་ལ་བརྒྱན་བཀོད་པས།། ༥༤	ད་ཀོ་འདོ་མེད་བུ་ངའི་ངང་ཚུལ་གཟིགས།།
༥༥
དེ་སླད་ཁེར་རྐྱང་ཆིག་ལབ་བྱེད་པ་ཡི།། སྤོབས་པ་ཙམ་ཡང་རྙེད་པར་མ་གྱུར་ཏེ།། གང་ཞིག་འདོད་པའི་གཏམ་གྱི་ཕྲེང་བ་ནི།། སྨྲ་བ་མ་ནུས་ཁ་ཡོད་ལྐུགས་པ་ང༌།།
ལྷུན་ཆཊ་སྲིད་པའི་གངས་ཀྱི་རི་ཕྲན་བསྟར་ཆགས་བསྒྲིག་པའི་ཕྲེང་བ་དག།། ས་སྲུང་ཐལ་དཀར་གཞོན་ནུའི་མཆེ་བ་དགུང་ལ་བཏེཊ་པའི་སྒེག་ཉམས་གསལ།། ཁ་བའི་འཇིག་རྟེན་ཡོངས་སུ་རྫོགས་པའི་བསིལ་ལྡན་ར་བའི་ནོར་འཛིན་ཁྱོན།། ནག་ནོག་དྲི་མས་ཡོངས་སུ་བཏང་བའི་རབ་དཀར་གཡང་ཊིའི་གཞོང་བ་བཞིན།།